Janitskin ei tullut hovioikeuteen – vaatii MV-jutussa saamansa vankeustuomion kumoamista | Yle Uutiset | yle.fi\n14.10.2019 klo 06.03päivitetty 14.10.2019 klo 12.23\nIlja Janitskin Helsingin käräjäoikeudessa 13. kesäkuuta 2018. Janitskin ei osallistunut hovioikeuden istuntoon aloituspäivänä maanantaina.AOP\nHelsingin hovioikeus aloitti maanantaina MV-sivustoon kytkeytyvän poikkeuksellisen rikoskokonaisuuden käsittelyn. MV-lehden perustaja Ilja Janitskin vaatii hovioikeutta kumoamaan hänelle langetetun ankaran vankeusrangaistuksen ja kovat vahingonkorvaukset.\nJanitskin itse ei osallistunut oikeuden istuntoon aloituspäivänä. Janitskinin avustaja Anu Koivu totesi, että Janitskin on toimittanut oikeudelle kaksi sairauslomatodistusta.\nKoivu ei kommentoi sitä, milloin Janitskin itse saapuu oikeudenkäyntiin. Oikeudenkäynti jatkuu loka-marraskuun vaihteeseen asti.\nAluesyyttäjä Juha-Mikko Hämäläinen korosti istunnon alussa, että oikeudenkäynnissä mitataan sananvapauden ulottuvuuksia ja sitä, mitä ja millä pelisäännöillä mediassa saa sanoa.\nSyyttäjä: Janitskin maalitti demarinuorten puheenjohtajan\nOikeudenkäynnin aluksi käsiteltiin Sosialidemokraattisten opiskelijoiden Sonkin puheenjohtajana toimineeseen naiseen kohdistunutta kirjoittelua.\nSosialidemokraattiset nuoret järjestivät kampanjan, jonka tarkoitus oli kertoa MV-lehdessä ja Uber Uutisissa mainostaneille, mitä heidän rahoillaan tehdään.\nSyyttäjän mukaan tämän jälkeen Janitskin julkaisi naisen nimen, kuvan ja yhteystiedot tammikuussa 2016 ja maalitti näin hänet. Naista haukuttiin ja solvattiin keskustelupalstoilla yli vuoden ajan. Hänelle tuli myös suuri määrä asiattomia yhteydenottoja.\nSyyttäjä katsoo, että kyseessä oli Janitskinin kosto, josta aiheutui mittavat kärsimykset ja vahingot.\n– Aika täydellisesti on ruoskittu naista henkilönä halventavalla tavalla. Kyse ei ole poliittisen toiminnan arvostelusta, sanoi Hämäläinen.\nMaalituksen kohde ei uskaltanut poistua kotoa\nNainen itse kuvasi tilannetta "paskamyrskyksi" ja sanoi, että se oli hänelle hyvin raskas.\n– En uskaltanut poistua kotoa, ahdisti, kaverit eivät uskaltaneet viettää aikaa minun kanssani, koska pelkäsivät, että joku käy kimppuun, kertoi nainen oikeudessa.\n– Tämä on aiheuttanut aika syvät haavat ja vaikuttanut minun työhön, olemiseen ja tulevaisuuteen.\nNainen koki, että hän ei ollut turvassa Suomessa ja muutti ulkomaille joksikin aikaa.\nPuolustus kiisti Janitskinin vastuun\nJanitskinin avustaja Anu Koivu sanoi, että Janitskin ei julkaissut naisesta muuta kuin yhdessä jutussa nimen ja kuvan.\n– Onko mahdollista, että naiseen kohdistuva vihakampanja johtui hänen boikottikampanjastaan? Kun tällaiseen kampanjaan lähdetään, pitää muistaa, että kaikki tahot, jotka ovat mainostaneet, eivät ole tähän kampanjaan suhtautuneet myönteisesti.\nJanitskinia edustivat oikeudessa asianajajat Juha Räihä ja Anu Koivu.Yle\nKoivu korosti, että naista haukuttiin ja arvosteltiin myös muissa julkaisuissa.\n– Mikä johtuu mistäkin ja mikä on Janitskinin vastuu siitä, mitä nainen on kärsinyt?\nKoivu korosti, että jokainen kirjoittaja oli vastuussa omista kirjoituksistaan. Koivun mukaan kaikkia kirjoittajia ei edes saatu selville eikä Janitskinilla ollut päätoimittajan vastuuta MV-lehdessä\nHän myös huomautti, että maalittaminen ole mikään juridinen termi ja maalittamisesta tullaan käymään keskustelua oikeudenkäynnin aikana.\nKoivu kiisti Janitskinin syyllistyneen törkeään kunnianloukkaukseen. Koska Janitskin ei ollut maanantaina paikalla, hänen omia näkemyksiään ei kuultu.\nKäräjoikeus tuomitsi Janitskinin 16 rikoksesta\nKäräjäoikeus katsoi, että MV-lehti ja Uber Uutiset oli valjastettu asiattoman ja useiden henkilöiden kunniaa loukkaavan keskustelun julkaisupaikaksi.\nKäräjäoikeuden mukaan Janitskin oli sivustojen omistajana ja päätoimittajana vastuussa niihin kytkeytyvistä rikoksista vuodesta 2014 ainakin tammikuuhun 2018 asti.\nJanitskin: Rangaistus on kohtuuton\nJanitskin katsoo valituksessaan hovioikeudelle, että käräjäoikeus tuomitsi hänet kohtuuttoman ankaraan rangaistukseen rikoksista, joihin hän ei ole syyllistynyt. Janitskinin mielestä hän ei ole vastuussa muista kuin omista kirjoituksistaan.\nJos rangaistusta ei kumota, sitä pitää Janitskinin mielestä alentaa ja määrätä vankeus ehdollisena.\nKäräjäoikeus määräsi Janitskinin maksamaan vahingonkorvauksia ja hyvityksiä kahden muun tuomitun kanssa yhteensä 136 000 euroa.\nJanitskin pitää korvausten määrää kohtuuttomana ja vaatii, että hänet vapautetaan korvausvelvollisuudesta tai korvauksia alennetaan tuntuvasti.\nJutussa tuomittiin kaksi muuta henkilöä ehdollisiin vankeusrangaistuksiin. Hovioikeus ottaa kantaa myös heidän valituksiinsa.\nSyyttäjä katsoo, että käräjäoikeuden tuomion muuttamiselle ei ole perusteita.\nKaikki MV-sivuston rikoksista tuomitut valittivat rangaistuksistaan – Janitskin sai lähes kaksi vuotta vankeutta


Kaasukäyttöinen kuorma-auto | Scania Suomi\nLNG, LBG, CNG, CBG\nScania kaasukäyttöinen kuorma-auto\nScania kehittää jatkuvasti uusiutuvilla polttoaineilla toimivia moottoriratkaisuja. Kaasukäyttöisten moottorien pitkän kehitystyön ansiosta ne vastaavat käytännössä dieselmoottorin suorituskykyä ja vääntömomenttia. Tämän ansiosta kaasumoottoreidemme tehokkuus ja toimintamatka sopii kaupunkien jakelukuliikenteeseen sekä kaukokuljetuksiin. Lisäksi Scanian uudet kaasumoottorilla varustetut kuorma-autot täyttävät Piek QuietTRUCK -standardin mukaiset vaatimukset.\nHiljainen ja tehokas kuorma-auto\nScanialla on kuorma-automarkkinoiden laajin valikoima vaihtoehtoisilla polttoaineilla käyviä moottoreita. Tähän kuuluvat kaasulla kulkevat ajoneuvot. Tehoa löytyy koneesta riippuen 280 – 410 hevosvoimaa ja vääntöä kuten vastaavassa dieselmoottorissa. Kaasulla ajetaan Suomessakin jo monilla suoritealoilla: jätteenkuljetuksista aina ADR-ajoihin asti. Scanian kaasumoottorit toimivat bensamoottoreissa käytetyllä ottoperiaatteella ja sytytystulpilla. Tekniikka on siis testattua ja tuttua, vaikka kaasuautoilu onkin vähän uutta. Urealiuosta eli AdBlueta ei Scanian kaasukäyttöisissä kuorma-autoissa tarvita. Säiliövalikoima on optimoitu tarpeitasi ajatellen riippumatta siitä, haluatko käyttää paineistettua vai nesteytettyä kaasua. CNG-säiliöille voi määritellä asennuksen tavallista korkeammalle, mikäli kuljetustehtävä edellyttää tiettyä maavaraa.\nScania kuorma-auton kaasumoottorit\n280 hv 1350 Nm Maakaasu/biokaasu EGR 600 Nm\n340 hv 1600 Nm Maakaasu/Biokaasu EGR 600 Nm\n410 hv 2000 Nm Maakaasu/Biokaasu EGR 600 Nm\nAjoneuvokaasu, jota varastoidaan normaalissa lämpötilassa korkeassa paineessa kaasumuodossa. 1000 litraa CBG: tä 200 bar paineessa vastaa noin 200 litraa dieseliä. Polttoainesäiliöitä on saatavana 4x80L-, 4x95L-, 4x118L tai 4x152L-pulloissa, joiden kantama on noin 650 km. CBG-polttoainesäiliöt tarjoavat paremman maavaran kuin LBG-polttoainesäiliöt.\nAjoneuvokaasu, joka jäähdytetään -162 ° C: seen ja varastoidaan nesteenä. Nesteytetty kaasu vie kolme kertaa vähemmän tilaa kuin paineistettu kaasu. Nesteytetyn korkea energiatiheys tekee siitä erinomaisen vaihtoehdon maantiekuljetuksiin. Polttoainesäiliöitä on saatavana kokoluokissa 400 - 1100 litraa, ja niiden avulla voidaan saavuttaa noin 1700 km toimitamatka.\nNELJÄ ERILASTA KAASUA - Nesteytettyä biokaasua (LBG), paineistettua biokaasua (CBG), nesteytetty maakaasua (LNG) ja paineistettua maakaasua (CNG). Maakaasua saadaan maankuoren alta. Biokaasua valmistetaan monista eri raaka-aineista, kuten paikallisesta jätevedestä tai jätteestä. Biokaasun haitalliset CO2-päästöt ovat pienemmät kuin maakaasun.\nTOIMINTAMATKA - Kaasukäyttöisissä raskaissa ajoneuvoissa toimintamatka on ratkaisevan tärkeä. Scanian kehitystyön ansiosta kaasumoottoreidemme tehokkuus ja toimintasäde sopii jakelukuliikenteeseen sekä kaukokuljetuksiin. Kuorma-auton säiliövalikoima optimoidaan kuljetustarpeen ja alustatyypin mukaan. CNG-säiliöratkaisuja noin 650 km:n toimintamatkalle ja LNG-ratkaisuja jopa 1700 km:n toimintamatkalle.\nPOLTTOAINETALOUS - Nykyiset kaasumoottorimme ovat pitkän kehitystyön saavutuksia. Tehon ja väännön suhteen ne ovat lähes dieselmoottorin veroisia. Scania kaasukuorma-autoissa käytetään polttoaineena vain metaania ja muita polttoaineita tai lisäaineita ei tarvita. Sen vuoksi voidaan käyttää biokaasua ja maakaasua rinnakkain ja vaihto kummastakin toiseen sujuu vaivatta. Molempia myydään sekä paineistettuina että nesteytettyinä. Maakaasulla voidaan saavuttaa 15 % alhaisemmat CO2 -päästöt ja biokaasulla jopa 90 % alhaisemmat CO2-päästöt\nHILJAINEN KUORMA-AUTO - Yhä useammissa kaupungeissa säädetään tiukkoja päästö- ja melurajoituksia. Scanian uudet kaasumoottorilla varustetut kuorma-autot täyttävät Piek QuietTRUCK -standardin mukaiset vaatimukset. Useat Euroopan kaupungit ovat jo valinneet kyseisen sertifikaatin täyttymisen edellytyksenä yöaikaan tapahtuville kuljetuksille. Sertifikaatin saavuttamisen vaatimuksiin kuuluu, että ajoneuvon ja sen varustelun tulee alittaa 72 dB(A) melutaso 7,5 metrin etäisyydellä ajoneuvosta. Asetettu raja on lähes puolet perinteisen dieseliä käyttövoimana hyödyntyvän kuorma-auton melutasosta.\nScania kaasukäyttöinen kuorma-auto ei poikkea ohjaamon ulkoisen ja sisäisen varustelun osalta dieselmoottorilla varustetuista versioista. Kaasukuorma-auto tarjoaa avoneuvon kuljettajalle miellyttävän hiljaisen ja vähäisemmän värinän alaisen työympäristön. Lisäksi kaasumoottorilla varustettu Scania saavuttaa moottorin käyntilämpötilan nopeammin. Scania konfiguraattorin avulla voit räätälöidä juuri sinun tarpeisiisi ja mieltymyksiisi sopivan ajoneuvon.


Fanny lepotuoli | UuttaKotiin.fi\nTyylikäs Fanny lepotuoli. Tuolin muotoilu tukee alaselkää ja niskaa, tehden tuolista sekä mukavan että ergonomisen. Lämpimät värit luovat kodikasta tunnelmaa.\nMitat: leveys 67cm, syvyys 90cm, korkeus 104cm, istumasyvyys 48cm, istumakorkeus 46cm.\nNoutohinta suoraan noutopisteestämme 497,-


Keskustelu - Aikaisin hoitoon vievät hokevat koko ajan kuinka lapsi nauttii muiden lasten seurasta! | Sana vapaa | Meidän Perhe\nAikaisin hoitoon vievät hokevat koko ajan kuinka lapsi nauttii muiden lasten seurasta!\nAsia on just näin. Ja että kuinka jo 1v. kaipaa niin kipeästi seuraa ja että on innoissaan kun on muita lapsia ympärillä. Sitten taas ne, jotka hoitavat lapsensa kotona ainakin 3-vuotiaiksi asti, sanovat että koti riittää mainiosti virikkeeksi. Onko äideillä näin huono omatunto, että pitää koko ajan perustella ja pönkittää itsetuntoaan, ikään kuin yrittäisivät sillä todistella itselleen että ratkaisu on oikea? Tosiasiahan on se, että 1-2-vuotias ei todellakaan tarvitse muita lapsia ympärilleen, ei sitä tarvitse ruveta selittelemään vaikka äiti veisikin sen ikäisen tarhaan. Kukaan lapsipsykologi ei puhu tätä väitettä vastaan. Antakaa lasten olla lapsia älkääkä retuuttako heitä kaiken maailman tapahtumissa heti syntymästä lähtien. Ei myöskään kotiäitien tarvitse selitellä, että olen kotona koska lapsi ei tarvitse vielä seuraa. Miksi ei vaan voi sanoa, että haluaa olla lapsen kanssa tai olla vaan yksinkertaisesti hiljaa?\nJos lapsi viedään isoon päiväkotiin, missä on paljon lapsia, siitä tulee hänelle normaalia elämää. Jos lapsi on yksin äitinsä kanssa päivät pitkät, se on hänelle normaalia elämää. Kaikki tältä väliltä on lapselle normaalia elämää. Jokainen äiti voisi sanoa, että hänen lapsensa tykkää elämästään, koska lapsi tykkää siitä elämästä, missä hän juuri sillä hetkellä elää. Päivähoitokysymys on vain vanhempien oman mielipiteen ja elämäntilanteen varassa: lapselle sillä ei ole mitään merkitystä.\nklo 13:12 | 10.10.2005\nOn sitten äidilläkin ylpeilyn aihetta kun oma itsetunto on niin huono.\nOmaa perhettäsi säälin syvästi, kun joutuu elämään tuollaisen putkinäköisen bimbon komennossa.\nSe, jonka lapsen silmät loistaa\nJos ei saa sitä muista lapsista tulee minulle sitten sanomaan: Äiti tule leikkimään. Tykkää todella paljon lasten seurasta ja kaipaa leikkikaveriakin. Jotenkin tuntuu oudolta, että tämän ikäinen ei tarvitsisi muista lapsista vielä seuraa, vaikka huomaan kuinka hän siitä nauttii, kun saa olla leikeissä mukana.\nOn ihanaa elää niin että ei välitä kauheesti toisten sanomisista vaan tekee kuten parhaaksi näkee. Tää elämä on mennyt sellaiseksi et kaikkien pitäis mennä saman kaavan mukaan ja heikot ei uskalla edes ajatella omilla aivoillaan.\nklo 13:17 | 10.10.2005\nja se on ihan eri asia kuin liian omatoiminen tai iso lapsi.. Lapsi on oppinut hoidossa syömään itse (silti syötetään kotona satunnaisesti ja tarvittaessa), on oppinut pukemaan osin itse matkimalla (ei kuulu iän mukaiseen kehitykseen ja sen vuoksi saa pukea jos haluaa, yleensä vanhempi pukee)..\ntähän voisi vetää sitten vastapainoksi ne äidissään roikkuvat lapset, joiden äidit ylisuojelee lastaan kaikkea vastaan.. EI ole tässäkään kohdin itsetunto paikallaan ja heijastuu sitten myös lapseen lapsen arkuutena, luottamuspulana ja huonona itsetuntona\npk:ssa voi mennä tosi hyvin???\nSinä tiedät miten teillä on asiat. Eikö se riitä sinulle?\nja olen ihan ylpeä työssäkäyvä äiti.\nklo 12:37 | 10.10.2005\nolen ollut sellainen touhuilija aina, ja siellä oli paljon kavereita ja tekemistä. Äitin piti mennä töihin ja senkin mielestä pk oli mulle tosi hyvä ratkaisu.\nItse en raaskinut viedä yksivuotiastani pph:lle. Halusin olla hänen kanssaan kotona. Käymme pari kertaa viikossa perhekerhossa ja kyllä musta on tärkeää, että lapsi oppii olemaan erilaisten lasten kanssa. Ja kyllä mun lapsi ainakin jo nauttii toisten lasten kanssa olemisesta.\nMutta kaikilla on omat arvot ja tavoitteet, eri tilanteet. Kukin tehköön parhaaksi näkemällään tavalla.\nsaako selittää jos ei saa perustella tai puolustella... MIten sitten pitäisi keskustella. Saako ap:n kaltaiselle kaverille kertoa ollenkaan, mitä meidän elämään kuuluu, miten menee jne. vai ollaanko heti perustelemassa omia valintoja (jotka ovat erilaisia kun ap:n)..\nja kun seistään omien päätösten takana niin kuitataanko kaikki " keskustelut" sitten jotenkin tylysti " no meillä näin" vai saako kertoa mitä päätöksestä on seurannut, onko päätös ollut hyvä vai huono.. vai mitä te taas odotatte\nkyllä ongelma on nyt ihan ap:n oman pään sisässä. Älä tule sitten puistossa kyselemään mitään jos kaiken tulkitset perusteluksi..\nja tottakai jokainen haluaa nähdä oman päätöksen hyvänä, harvoin mikään päätös (edes kotihoito) on ihan täydellinen\nItse ainakin käyn töissä puhtaalla omallatunnolla. Lapseni tykkää hoitajasta ja toisista lapsista. Kehittyy huimaa tahtia matkimalla isompiaan. Meillä ainakin sopeutui hoitoon paremmin kuin olisin ikinä uskonut. Parhaimmillaan jopa riistäytyy mun sylistä hoitajan syliin heti eteisessä. Ja naureskelee muille lapsille. Ei puhettakaan itkusta, unisen lapsen rahtaamisesta hoitoon yms. Ihan normaalia elämää tämä on. Ensiaskeleet otti hoidossa, mutta sekin aiheutti meissä miehen kanssa vain kauheaa intoa. Ei tullut edes mieleen surra sitä, että hoitaja näki ne ennen meitä.\nTotta kai aikaisin hoitoon vievät hokevat tätä, jos fanaattiset hoidon vastustajat hokee omaa kantaansa. Hoetaan kaikki mitä hoetaan. Meidän 1,5-vuotiaan silmät alkaa loistaa, kun aamulla puhutaan hoitoon menosta ja ketä kaikkia siellä on odottamassa. Niin alkaa kuulema hoidossakin silmät loistaa kun puhutaan isistä ja äidistä. Mitäpä lisäämistä siihen voisi olla.\nLöysithän sinä sen, kun oikein pinnistit.\nHän kysyy _miksi puolustella näitä valintoja. Ainoastaan yksi, ehkä sinä, vastasit kysymykseen. Vastaus taisi olla, että näin voi kannustaa toisiakin samassa tilanteessa olevia.\nMutta kaipa se on vain palstan ongelma, työäiti-kotiäiti-kädenvääntö on käytävä päivittäin, muuten ei hyvä seuraa.\nklo 13:05 | 10.10.2005\nAp. kirjoittaa kyllä epäselvästi, mutta tarkasti lukemalla ymmärtää kyllä, että hän yrittää potkia äideille vähän itsetuntoa. Harkitkaa päätöksiänne, tehkää päätös ja seisokaa sitten sen takana. Näin.\nklo 12:38 | 10.10.2005


Euroloan.fi - Edullista Pikalainaa Heti - LISTAUS.FI\nListaus.fi > Lainaa > Pikaluotto > Euroloan\nEdullinen ja nopea laina: sadasta eurosta alkaen edullinen laina ilman vakuuksia Euroloanilta. Hanki rahoitus nopealla päätöksellä ja edullisella korolla. Koko summaa ei tarvitse nostaa kerralla, vaan voit nostaa sen osissa.\nEuroloan toimii kuten luottotili. Kun olet hakenut rahoituksen, voit nostaa sinulle myönnetyn summan osissa. Takaisin maksettu summa vapauttaa nostorajaa jälleen käyttöön. Hakeminen on ilmaista eikä sido hakijaa. Kuukausierät Euroloanilta alkaen 20e/kk. Joustavaa, nopeaa ja helppoa rahoitusta.\nEuroloanilta edullinen rahoitus ja lainapäätös heti\nEuroloanin rahoitus on eräs edullisimpia siitäkin huolimatta, että luottopäätös tehdään nopeasti. Luottotilin voivat hakea täysi-ikäiset ja luottokelpoiset asiakkaat, joilla on henkilökohtaiset pankkitunnukset. Kun tietosi ovat kunnossa, Euroloanilta voit saada joustavasti sinulle sopivan summan käyttöösi. Euroloanilta voit lainata myös useita lainoja samanaikaisesti, kuten Pikaluottoa ja Kulutusluottoa.\nNäin haet Euroloanilta jopa 10 000 euron edullisen lainan\nLainaa haetaan Euroloanin verkkopalvelusta tunnistautumalla pankkitunnuksilla ja rekisteröitymällä palveluun. Hakeminen tapahtuu hakulomakkeella, jonka kautta valitaan ensin asiakkaalle sopiva lainasumma ja maksuaika. Pienin lainasumma on 100€ ja suurin Luottotilissä ja Lainassa 10 000€. Euroloan maksaa myönnettyjä lainoja klo 07.00 – 23.00 välisenä aikana.\nLainaa 10000 on suurin summa ja lainapäätöstä tehdessä katsotaan aina asiakkaan tietoja ja tehdään päätös niiden perusteella. Lainarajaa voi myöhemmin korottaa, jolloin veloitetaan siihen liittyvä palvelumaksu. Avattu luottotili ja sen hakeminen on ilmaista eikä velvoita nostamaan lainaa. Maksat kuluja ja korkoa vain nostetusta lainasta.\nEdulliseen lainaan joustavuutta\nLainan takaisinmaksuaika riippuu lainasta ja lainasummasta ja se voi olla 4kk ja 36kk välillä. Luotto maksetaan takaisin kuukausierissä. Kuukausierään sisältyvät kuukausimaksu, pääomakorko ja luoton lyhennys. Kuukausierän suuruus määritellään lainanhakijan toiveiden mukaan ja se on aina vähintään 20 euroa kuukaudessa.\nJos olet nykyinen Euroloan asiakas, voit nostaa lainaa helpommin, koska sinulle on jo myönnetty luottotili. Tekstiviestitse haku edellyttää, että asiakas on tunnistautunut verkkopankkitunnuksillaan ja että asiakas on nostanut aiemmin vähintään yhden lainan my.euroloan-palvelusta.\n1 Arvostelu kohteessa “Euroloan”\nJenni K. Euroloan 19.09.2017 02:34\nLaina tuli tarpeeseen ja sen sai nopeasti. Kiitos paljon!\nEurovippi on nykyaika Lue lisää...\nSummat: 20 – 2250\nLaina-aika: 90 vrk\nEtua.fi kilpailuttaa Lue lisää...\nSummat: 2000 – 50000\nLaina-aika: 12 – 180 kk\nCredento lainaa tarpe Lue lisää...\nSummat: 1000 – 5000\nLaina-aika: 24 – 84 kk\nEurolimiitti tarjoaa Lue lisää...\nSummat: 10 – 3000\nLaina-aika: 1 – 56 kk\nOsoite: Energiakuja 3 Helsinki\nAvoinna: verkossa 24/7\nPuh: 010 217 1011\nSummat: 100 – 10000\nLaina-aika: 1 – 36 kk\nTodellinen vuosikorko: 14.96\nIkäraja hakijalle: 20\nLainaa Heti Tilille 2500


Mainosbarometri 2006:n satoa: - Digitoday - Ilta-Sanomat\nVerkko- ja tv-mainonta kasvaa varovaisesti\nJulkaistu: 17.1.2006 11:58\nSuomalaiset yritykset pysyvät lähiajan mainosbudjeteissaan varovaisella linjalla. Oman yrityksen kysyntään luotetaan jopa niin, ettei markkinoinnin ponnistuksiin nähdä hevin lisää tarvetta. Mainosvälineistä sähköinen viestintä näyttää kehittyvän suotuisasti, lehdillä on vaikeampaa.\nMainostajien Liiton Mainosbarometri 2006 -tutkimus selvitti, aikovatko yritykset lisätä vai vähentää markkinointiviestinnän panostuksiaan edellisestä vuodesta. Suhtautuminen on aavistuksen verran varovaisempaa kuin elokuun tutkimuksessa.\nMainoseuroja kaavaillaan lisää televisioon, verkkoon ja osoitteelliseen suoramainontaan. Myös tapahtumamarkkinointi ja myymälämainonta kiinnostavat.\nOman yrityksen kysynnän kehittyminen nähdään erittäin positiivisena. Mainosbarometrin mukaan suurimpana markkinointiviestinnän haasteena koetaan erottuminen ja kohderyhmien tavoittaminen pirstaloituvassa mediakentässä.\n- Näyttää siltä, että mainostajat luottavat positiivisiin kysyntänäkymiin niin paljon, ettei markkinointipanostusten merkittäviin lisäyksiin koeta olevan suurta tarvetta, Mainostajien Liiton toimitusjohtaja Ritva Hanski-Pitkäkoski arvelee liiton tiedotteessa.\nMainontaansa lisääviä yli kolmannes\nMainostajien Liitto kysyi joulukuussa 2005 jäsenyritystensä markkinointiviestinnän näkymiä vuodelle 2006. Vastaava Mainosbarometri -tutkimus tehtiin edellisen kerran viime elokuussa.\nMainostajien varovaisuus on lisääntynyt syksystä. Kuitenkin markkinointiviestinnän panostuksiaan lisääviä yrityksiä on jopa hieman enemmän kuin elokuussa, 36 prosenttia.\nPanostuksiaan vähentäviä on 30 prosenttia ja saman tason säilyttäviä 33 prosenttia. Lisääjien ja vähentäjien erotuksena muodostunut saldoluku on nyt 6, kun se elokuussa oli 9.\nToimialoista palvelujen saldoluku jää negatiiviseksi (-14). Moniala (saldo 20), teollisuus (16) ja kauppa (14) saavat positiiviset saldoluvut.\nMainosbudjettiaan suurentavat ilmoittavat kasvuksi keskimäärin 15 prosenttia. Budjettiinsa supistuksia suunnittelivat aikovat leikata samoin 15 prosenttia.\nSähköinen mainonta etenee, lehdillä synkempää\nMainostajat näyttävät karsivan panostuksiaan eri viestintävälineissä enemmän kuin vielä edellisessä tutkimuksessa uskoivat. Erityisesti sanomalehtien saldoluku (-40) painuu reilusti aiempaa arviota alemmas. Myös aikakauslehtien saldo kääntyy negatiiviseksi (-9).\nTelevisio (saldo 21), verkkomedia (45) ja ulkomainonta (15) saavat suunnitelmissa suuremman roolin, kun taas radio (-11) ja elokuvat (-22) näyttäisivät jäävän edellisvuotta alhaisemmalle tasolle.\nMuun kuin mediamainonnan luvut eivät sisällä suuria muutoksia elokuusta. Osoitteellinen suoramainonta, tapahtumamarkkinointi ja myymälämainonta säilyvät kasvussa.\nHakemistot, sponsorointi, messut ja mainoslahjat ovat karsittavien listalla.\nAjatukset uusmedian käytöstä eivät juuri ole muuttuneet elokuun tutkimuksesta. Interaktiivinen televisiomainonta (saldo 16), sähköpostimainonta (saldo 29) ja mobiilimainonta (22) nähdään yhtä\nkiinnostavina kuin aiemmin.\nYritykset uskovat piristyvään kysyntään\nMainostajien Liiton jäsenyritykset suhtautuvat erittäin luottavaisesti oman yrityksensä kysyntänäkymiin kuluvana vuonna. Kaikkien yritysten saldoluku on 70.\nOdotukset olivat vielä valoisampia kuin elokuun Mainosbarometrissa. Optimistisin toimiala oli kauppa, jossa saldoluvuksi tuli 81.\nSuurimpina markkinointiviestinnän haasteina koetaan erottuminen kilpailijoista ja kohderyhmien tavoittaminen pirstaloituvassa mediakentässä. Myös markkinointiviestinnän tehon mittaaminen ja kustannustehokkuuden parantaminen ovat mainostajien kehityshankkeita.\nMainostajien Liiton joulukuussa 2005 tekemään kyselyyn vastasi 160 liiton jäsenyritystä. Näiden yhteenlasketut mainosbudjetit ovat noin 375 miljoonaa euroa eli keskimäärin 2,3 miljoonaa euroa vastaajaa kohti.\nMediamaisemassa mainosvalon kajoa\nKotimaisessa mainonnan vuodessa on sähköistä valoa, ja nousua näkevät ruotsalaisetkin. Yhdysvalloissa webin aktiivikäyttäjien määrä kasvaa vahvasti. Käyttö on myös entistä monipuolisempaa. Yli 55-vuotiaat ruotsalaiset esimerkiksi yllättävät pikaviesteilemällä lähes teinien tahtiin. Maailmalta kantautuu signaaleja myös digiradion tulevaisuuden paluusta. Lue lisää ›\nMainostajat löysivät hakukonemainonnan\nSuomalaiset markkinoijat aikovat lisätä panostuksiaan digitaaliseen markkinointiin tänä vuonna, selviää Helsingin kauppakorkeakoulun LTT Tutkimuksen koostamassa digimarkkinoinnin barometrissä. Voimakkaimmin kasvaa bannerimainonta www:ssä, mutta mobiilimarkkinointi on edelleen vähäistä. Lue lisää ›\nGoogle avaamassa konttorin Suomeen\nInternetin hakukoneyhtiö Google aikoo avata konttorin Suomeen vielä tämän vuoden aikana. Tällä hetkellä yhtiön lähin toimipaikka on Tukholmassa. Lue lisää ›\nTiedonvarmistus ontuu monessa mainostoimistossa\nJoka toisessa ruotsalaisessa mainostoimistossa on joskus sattunut tietotekninen ongelmatilanne, joka on aiheuttanut tietojen katoamista. Syynä ovat useimmiten puutteelliset säännölliset varmuuskopioinnit. Lue lisää ›\nMicrosoftin mainoshakujärjestelmä markkinoille kesällä\nMicrosoft aikoo julkistaa uuden mainoshakukoneensa kesäkuussa. AdCenter-koneesta tulee suora kilpailija Yahoolle ja Googlelle. Lue lisää ›\nMainospanostukset odotettua pienempiä loppuvuonna\nMainostajien Liiton Mainosbarometri 2004:n mukaan markkinointiviestinnän panostukset jäävät loppuvuonna aiottua pienemmiksi. Ensi vuodelle on odotuksia paremmasta, ja mainoseuroja aiotaan lisätä. Barometri julkaistaan huomenna perjantaina. Lue lisää ›\nVerkkomainosten myynti tulisi selkiyttää siten, että käyttöön tulisi kaksi tapaa: slottimyynti sekä näyttöpohjainen myynti. Lue lisää ›


VYSSA VACKERT Pinnasängyn patja - IKEA\nPinnasängyn patja, sininen\tIKEA FAMILY -jäsenhinta\nHinta/ kpl: 2 elo, 2016 - 14 elo, 2017 niin kauan kun tavaraa riittää Artikkelinumero: 501.501.86\nPussijousitettu patja antaa hyvän tuen vauvan keholle.\nJousituksen rakenne mahdollistaa ilman kiertämisen patjan sisällä, joten patja säilyy raikkaana ja miellyttävänä.\nPituus: 120 cmLeveys: 60 cmPaksuus: 10 cm\tTuote on koottava.\n-Pussijousitettu patja antaa hyvän tuen vauvan keholle. -Jousituksen rakenne mahdollistaa ilman kiertämisen patjan sisällä, joten patja säilyy raikkaana ja miellyttävänä. -Konepestävä irtopäällinen auttaa pitämään sängyn puhtaana. -Hengittävä veluuripäällinen on pehmeä ja mukava vauvan ihoa vasten. -Vaahtomuovireunus ja huopapehmuste lisäävät patjan mukavuutta ja kestävyyttä. -Patja on käännettävä, joten se on pitkäikäinen. Suunnittelija\nPatjan kangas: 70 % puuvillaa, 30 % polyesteriäMukavuuspehmuste: polyeetterivaahtomuovia 23 kg/m³, polyeetterivaahtomuovia 25 kg/m³, polyesterivanua\nVYSSA VACKERT Pinnasängyn patja\nPussijousitettu patja antaa hyvän tuen vauvan keholle. Jousituksen rakenne mahdollistaa ilman kiertämisen patjan sisällä, joten patja säilyy raikkaana ja miellyttävänä. Konepestävä irtopäällinen auttaa pitämään sängyn puhtaana. Hengittävä veluuripäällinen on pehmeä ja mukava vauvan ihoa vasten. Vaahtomuovireunus ja huopapehmuste lisäävät patjan mukavuutta ja kestävyyttä. Patja on käännettävä, joten se on pitkäikäinen. http://www.ikea.com/fi/fi/images/products/vyssa-vackert-pinnasangyn-patja-sininen__0505029_PE633661_S4.JPG\nVYSSA VACKERT Pinnasängyn patja, sininen


Tilastokeskus - Aloittaneet ja lopettaneet yritykset - Aloittaneita yrityksiä runsas 200 ja lopettaneita yrityksiä vajaa 200 enemmän kuin vuonna 2003 vastaavana neljänneksenä\nEtusivu > Tilastot > Yritykset > Aloittaneet ja lopettaneet yritykset > 2004 > 3. vuosineljännes > Aloittaneiden yritysten määrä kasvoi\nAloittaneiden yritysten määrä kasvoi\nAloittaneet yritykset 3. neljännes 2004, lopettaneet yritykset 2. neljännes 2004\nSuomessa aloitti Tilastokeskuksen mukaan vuoden 2004 kolmannella neljänneksellä 5 041 uutta yritystä. Vastaavana neljänneksenä 2003 aloitti toimintansa 4 810 uutta yritystä. Vuoden 2004 kolmannella neljänneksellä uusia yrityksiä suhteessa yrityskantaan perustettiin keskimäärin 2,0 prosenttia.\nSuomessa lopetti vuoden 2004 toisella neljänneksellä 4 536 yritystä. Vastaavana neljänneksenä vuonna 2003 toimintansa lopetti 4 364 yritystä. Yritysten lopettaminen suhteessa yrityskantaan oli vuoden 2004 toisella neljänneksellä keskimäärin 1,8 prosenttia.\nMaakunnittain tarkasteltaessa suhteessa yrityskantaan aloittaminen oli vilkkainta Pirkanmaalla, 2,3 % ja lopettaminen Uudellamaalla ja Itä-Uudellamaalla, molemmissa 2,1 %\nOikeudellisen muodon mukaan tarkasteltaessa vuoden 2004 kolmannella neljänneksellä Suomessa aloitti eniten liikkeen- tai ammatinharjoittajayrityksiä, joiden osuus aloittaneiden yritysten kokonaismäärästä oli 56,3 prosenttia. Vuoden 2004 toisella neljänneksellä lopetti myös eniten liikkeen- tai ammatinharjoittajayrityksiä, osuus lopettaneiden yritysten kokonaismäärästä oli 51,1 prosenttia.\nAloittaneet yritykset toimialoittain, 3. neljännes 2003 ja 2004.\nLähde: Aloittaneet ja lopettaneet yritykset. Aloittaneet yritykset 2004, 3. neljännes; lopettaneet yritykset 2004, 2. neljännes. Tilastokeskus\nAloittaneet yritykset vuoden 2004 kolmannella neljänneksellä (3.2.2005)\nYritykset maakunnittain ja kunnittain (Excel) (3.2.2005)\nYritykset maakunnittain ja toimialoittain, 2-kirjaintaso (Excel) (3.2.2005)\nYritykset oikeudellisen muodon mukaan (Excel) (3.2.2005)\nYritykset toimialoittain, 2-nrotaso (Excel) (3.2.2005)\nISSN=1797-0660. 3. vuosineljännes 2004. Helsinki: Tilastokeskus [viitattu: 6.12.2019].


Rasvanpoistoruisku Rondo-Matic 5 l, (emäksiset aineet) - Aromdekor\nTuotteet>Lisätarvikkeet>Rasvanpoistoruisku Rondo-Matic 5 l, (emäksiset aineet)\nRasvanpoistoruisku Rondo-Matic 5 l, (emäksiset aineet)\nErgonominen ja tehokas pumppu, jossa on ruostumattomia teräsosia. Suuri suuaukko ja sisäänrakennettu suppilo helpottavat täyttöä ja paineruiskun puhdistusta. Kulutusta kestävä valkoinen ja läpikuultava polyeteenisäiliö, jossa on kemikaalien sekoitusta helpottava litra-asteikko. Erityisvalmisteiset etyleenipropyleenitiivisteet, jotka kestävät emäksisiä aineita. Työpaine 3 baaria ja ilmatilavuus 2 litraa.\nVaroventtiili turvalliseen käyttöön ja ylipaineen nopeaan tyhjennykseen. Suihkuputken pituus on 40 cm, ja se on valmistettu haponkestävästä ruostumattomasta teräksestä. Säädettävä polypropeenisuutin. Paras mahdollinen kemiallinen vastustuskyky. Kemikaaleja kestävä 1,5 m:n pituinen letku. Kahva, jossa on kiinteä suihkuputken pidike.\nAdProLine® -vannepesu on voimakas emäksinen aine hankalalle lialle, n...


Blogit | Lahen Lehti | Sivu 2\t'); si_window.document.writeln(''); si_window.document.writeln(' '); si_window.document.writeln('\nJulkaistu 9.11.2018 , kirjoittanut Sauli Hirvonen\nIskun kotikalustehtaan muutostyöt LAMK:n tiloiksi alkoi useampi vuosi sitten. Tehdastilat muuntuivat perusteellisessa saaneerauksessa opiskelijoiden käyttöön, kun Isku Oy:n kaikki tuotantoon liittyvät toiminnot siirtyivät (entiseen) levykalustetehtaaseen rautatien pohjoispuolelle. Pääsin itsekin osallistumaan näihin muutostöihin purkutöiden muodossa.\nAlussa kerrottu jonkinasteinen “vitsi” pitää osittain paikkansa. Purkutyömäällä oli toki muitakin suomalaisia, mutta vuokrafirman kautta sisäpurkuun keskittynyt ydintiimimme koostui em. kansallisuuksista. Aloitimme purkutyöt helmikuussa 2016 levytehtaan katolta, jonka jälkeen siirryimme kotikalustetehtaalle sisäpurkuun. Heitimme ns. keikkoja levytehtaallakin, mutta pääasiallinen työmaamme oli kotikalustetehdas.\nSittemmin lähdettyäni Iskun tehtaalta muihin hommiin, olen sivusilmällä seurannut töiden edistymistä. Aika ajoin kysellyt työmaalla olevilta tutuilta rakennusmiehiltä kuulumisia. No talohan valmistui. Lähes ajallaan. Niemi Campuksen avajaiset pidettiin perjantaina 9.11. iltaohjelmana. Päivällä oli järjestetty avoimet ovet, joten käytin tilaisuuden hyväkseni. Astelin sisälle rakennuksen pohjoispuolen “akvaarion” sisäänkäynnistä.\nKategoriat: Blogit, Jutut, Kaupunkirakentaminen, Puutyöt ja rakentaminen, Tapahtuma\t| Vastaa\nKategoriat: Blogit, Jutut, Kaupunkirakentaminen, Kulttuuri ja taide, Ympäristö\t| Vastaa\nMaalaisidylliä ja modernia muotoilua\nJulkaistu 26.7.2017 , kirjoittanut Sauli Hirvonen\nLomalla on hyvää aikaa käydä hieman muissa maisemissa. Jotkut ovat New Yorkissa, toiset Islannissa, eräät kiertävät maailma. Siihen tarvitaan tosin enemmän kuin viikko, 80 päivää riittää?\nNo aina ei tarvitse välttämättä lähteä kauaskaan. Eräänä kauniina kesäpäivänä tein pienen autoretken: Vierumäki (as.) – Vuolenkoski – Kimolan kanava – Iitti kk – Kausala (as.) – Uusikylä. Matkan varrella oli idyllisiä kyläkauppoja, Kimolan kanava sulkuineen, komea Virran silta sekä tietysti Iitin hienosti säilynyt kirkonkylä. Kausalan rautatieasemarakennus ei niinkään, mutta ehkä sillä on vielä hyvä tulevaisuus edessä. Uudenkylän rautatieasemarakennus lienee vieläkin myytävänä?\nVirkistävä, pienimuotoinen lähiretki avarsi jälleen maailmaa himpun verran.\nLähimatkailu jatkui toisena päivänä, vuorossa oli Z-juna ja Helsinki. Seuraavassa retken “lahtelaispoiminnat”.\nHelsingin rautatieasemalta otin suunnan kohti Arkkitehtuurimuseota, jossa olin käynyt kerran aikaisemmin – ilmeisesti lähes 20 vuotta sitten? Nyt Suomen itsenäisyyden juhlavuonna museossa on Kuinka Suomi modernisoitiin – 200 piirustuksen tarina -näyttely.\nNäyttely on mielenkiintoinen katsaus suomalaiseen arkkitehtuuriin kuuden teeman kautta: autoilu, vapaa-aika, kaupankäynti, teollisuus, hyvinvointi ja palvelut. Kaikki teemat olivat hyvin esitetty ja taustoitettu. Erityisesti mieleen jäi elokuvateatterien arkkitehtuurin esittely, onhan sen kiinnostavaa oman elokuvaharrastuksen kautta. Teatteriala on ollut myös murroksessa, mieleen tulee hiljattainen kulttuurihistoriallinen “teatteriskandaali” Lappeenrannasta.\nNäyttelyssä Lahtea “edusti” Aleksanterinkadulla sijaitsevan Starckjohannin talon piirustukset sekä yksi valokuva sisätiloista.\nKolmannessa kerroksessa oleva pysyvä näyttely Arkkitehtuurimme vuosikymmenet “tarkastelee 1900-luvun rakentamisen historiaa yhteiskunnallista taustaa vasten ottaen huomioon taloudessa, politiikassa ja tekniikassa tapahtuneen kehityksen”. Näyttely tarjosi kattavan, mutta tiiviin paketin suomalaista yhteiskunnallisista muutoksista arkkitehtuurin kautta. Lahdesta esille oli nostettu Osuuskaupan lippulaiva Valtakulma.\nSuomi100 näkyi myös Designmuseon näyttelytarjonnassa. Utopia nyt – Kertomus suomalaisesta muotoilusta sisältää hyvän kattauksen nimensä veroisesti. Näyttely kertoo muotoilun olennaisesta roolista suomalaisen hyvinvointivaltion kehityksessä.\nYllätyin kahdesta asiasta. Ensinnäkin, siitä että monet muotoilijat ovat toimineet menestykseekkäästi pariskuntina. Kannustava puoliso on varmasti myös paras kriitikko, jolloin yhteenkuuluvuuden tunne inspiroi, mutta myös ehkäisee epätervettä kilpailua.\nHyvän parisuhteen perusta on jakaminen, oli sitten muotoilija tai ei.\nToinen asia oli se, että suomalaismuotoilijan Björn Wecströmin suunnittelema Lapponian Planetaariset laaksot -koru esiintyi Prinsessa Leian kaulassa ensimmäisessä Star Wars -elokuvassa. Se miten koru päätyi Carrie Fisherin kaulaan, on tarina täällä.\nDesignmuseossa toinen kiinnostava kokonaisuus on Enter and Encouter, josta kerrotaan seuraavaa: “Näyttelyn teokset, projektit, hankkeet ja aloitteet vastaavat muutokseen tai muutostarpeisiin, luovat ilmiöitä, tarjoavat näkökulmia ja rakentavat pohjaa uusille asenteille ja toimintatavoille globaalissa kontekstissa.”\nKirsi Enkovaaran Sailing stones (Kuva Sauli Hirvonen)\nLahtelaisittain esiin nousee mielenkiintoisia nimiä. Kirsi Enkovaara ja Laura Väinölä valmistuivat aikoinaan Lahden Muotoiluinstituutista. Molemmat tulivat itsellenekin tutuksi yhteisten tuttujen kautta. Enkovaaran kanssa tuli tehtyä jopa pientä kauppaakin aikoinaan.\nNäin Lahdessa saatua oppia viedään maailmalle.\nKategoriat: Blogit, Esittelyt, Jutut, Kaupunkirakentaminen, Kulttuuri ja taide, Ympäristö\t| Vastaa\nJulkaistu 21.2.2017 , kirjoittanut Sauli Hirvonen\nJutun kuva ei liity Iltalehden äänestykseen.\nIltalehti järjesti nettisivuillaan “Mikä on Suomen komein kaupungintalo?” -äänestyksen, jossa mukana oli viisitoista hallintorakennusta. Äänestyksen voitti Kouvolan (yllättäen?) kaupungintalo, se sai n. 13 000, kun toiseksi tullut Kuopion kaupungintalo sai reilut 7700 ääntä. Lahti tuli kymmenenneksi, lähes tuhannella äänellä.\nItseäni tietysti kiinnosti miten Joensuun kaupungintalo pärjäsi Lahteen verrattuna, onhan Joensuunkin talo Eliel Saarisen suunnittelema. Se tosin valmistui kaksi vuotta Lahden kaupungintalon valmistumisen jälkeen. Äänestyksessä Joensuu sijoittui seitsemänneksi ja sai 500 ääntä enemmän kuin Lahti.\nMiksi näin kävi? Aina on selittelyille tilaa. No, tappio Joensuulle kärsittiin kuvan takia. Kun vertailemme kaupunkien kuvia, on Joensuun kuva huomattavasti edustavampi. Kaunis luminen talvi-ilta, tyylikkäässä valaistuksessa.\nNo, Lahden kuva on räpsästy takapihalta. Eli kuvassa näkyy pääasiassa Kaarlo Könösen suunnittelma 1930-luvulla valmistunut lisäosa. Kaikki kunnia hänelle.\nKuten Iltalehden äänestyksen Lahden kuvatekstissäkin todetaan: “Rakennuksen tunnistaa jo kaukaa sen komeasta kellotornista.” Lahden kaupungintalo komeutta lisää sen sijainti Salpausselällä, jonka ansiosta se tosiaan näkyy kauas.\nToinen merkittävä asia on sen rakennuksen sijoittuminen seremonia-akselille, jollaista toista ei Suomesta löydy, ainakaan tässä mittakaavassa.\nJoten kun nämä em. seikat otetaan huomioon, Lahden kaupungintalo kiilaa ensimmäiseksi. Hienoa!\nKategoriat: Blogit, Historia, Jutut, Kaupunkirakentaminen, Kulttuuri ja taide\t| Vastaa


Pidä itsestäsi huolta myös lomalla\nJulkaistu 29.6.2016 20:41 Kategoria Terveys\nMonella on varmasti jo loma alkanut tai häämöttää ainakin nurkan takana. Lomalla otetaan yleensä monen asian suhteen rennommin ja "nautitaan" elämästä. Monesti hyvät ruokailutottumukset unohtuvat ja treenitkin saattavat jäädä vähemmälle. Toki välillä kannattaa ihan vain levätä tai nauttia vaikka grillimakkarasta, mutta näitä ei kannata ottaa koko kesän tavoiksi. Kun kesälläkin liikkuu säännöllisesti ja herkuttelee kohtuudella, on loman jälkeenkin mukavampi taas palata arkeen.\nNäillä muutamilla vinkeillä pääset jo pitkälle ja olo pysyy freesimpänä läpi loman:\nKevennä kasviksilla: grillaus kuuluu kesää, mutta lihan ja makkaran sijaan kannattaa välillä panostaa kasviksiin tai esim. kalaan tai kanaan. Esimerkiksi parsa ja kesäkurpitsa ovat mainioita grillattavia.\nLiiku säännöllisesti: kun liikkuu useamman kerran viikossa, on olo paljon parempi ja virkeämpi. Jos on hellettä, kevennä treeniä ja käy esim. juoksun sijaan kävelemässä. Sateella voi puolestaan hyvin panostaa lihaskuntotreeniin. Kesä on hyvää aikaa myös kokeilla rohkeasti uusia lajeja, käy vaikka puistojumpassa tai kokeile suppailua.\nPanosta hyötyliikuntaan: käy kaupassa pyörällä, tee pihatöitä, kanna vedet mökillä, poimi marjoja tai leiki lasten kanssa pihalla. Kun omaa arkiaktiivisuuttaan kasvattaa, jää turha istuminenkin vähemmälle.\nNauti sesonkiruuasta eli panosta marjoihin ja vihanneksiin. Tuoreilla marjoilla on hyvä korvata välillä niitä hieman epäterveellisempiä herkkuja.\nJuo vettä. Vesi on paras janojuoma eikä kerrytä turhia kaloreita niin kuin limppari tai terassiolut -ja siideri.\nTutustu matkoilla uusiin kohteisiin jalkaisin: uusia maisemia ihaillessa, tulee liikuttua kuin huomaamatta ja saa samalla hyvää hyötyliikuntaa.\nHyvää ja aktiivista kesää kaikille :)\nHyvinvointi kesä loma\nKolme hyvinvointiin liittyvää tekijää\nRavitseva aamiainen, kunnon yöunet ja reipas ulkoilu antavat energiaa ja auttavat jaksamaan arjessa. Joko sinulla on nämä asiat kunnossa? Lue lisää\nNetti on pullollaan listoja siitä, mitä kaikkia vaivoja raskauteen voi liittyä. Mutta yhdeksästä kuukaudesta voi selvitä myös hyvävointisena, tämän todistaa Piia listaus! Lue lisää\nLiike tekee hyvää\nJoskus liikkuminen jää sairastumisen, loukkaantumisen tai muuttuneen elämäntilanteen vuoksi vähemmälle. Tauon jälkeen voi olla hieman vaikea taas palata treenien pariin, mutta kannattaa muistaa ettei kunto laske hetkessä. Liike tekee hyvää, joten uudella tsempillä vaan liikkeelle taas tauon jälkeen. Lue lisää\nSyksy on täällä. Muistetaan nauttia pimenevistä illoista, värikkäästä luonnosta ja esimerkiksi ulkoilun jälkeen lämmittävästä pataruuasta. Lue lisää\nOlen 33-vuotias kuopiolainen, jolle urheilu on aina ollut rakas harrastus. Aikoinaan pelasin koripalloa kymmenisen vuotta, mutta sen jälkeen urheileminen on ollut melko juoksupainotteista. Useampi vuosi tuli vain hölkkäiltyä, mutta kolmisen vuotta sitten käydyn juoksukoulun myötä olen juossut hieman tavoitteellisemmin ja innostunut myös juoksukisoista. Takana on nyt kaksi maratonia sekä useampia lyhempiä kisoja. Juoksu antaa minulle paljon; sen myötä pysyn kunnossa, pääsen nauttimaan raittiista ilmasta ja luonnosta enemmän, se tarjoaa kaipaamiani haasteita ja siitä saan paljon voimaa ja energiaa muuhunkin elämään.\nUrheilu on niin huippu juttu, että mielellään kirjoittelen siitä myös täällä Smartum Stagella. Toivottavasti pystyn innostamaan muitakin tavallisia kuntoilijoita liikkumaan ja löytämään liikunnan ilon.\nJuoksuun liittyvistä jutuista kirjoittelen myös omassa Juoksuttaa-blogissani, josta löytyy esimerkiksi yksityiskohtaisempia juttuja treeneistäni. Tervetuloa piipahtamaan sielläkin.


Etta LKV Kiinteistönvälitys Turku - 2h+k+kph+parveke Turku Rauhankatu 5\nRauhankatu 5, Keskusta, Turku\nKerrostalo, 2h+k+kph+parveke, 51.0 m²\nSeitsemännen kerroksen kaksio kaupungin sykkeessä!\nLyhyt kävelymatka niin rautatieasemalle, linja-autoasemalle kuin kauppatorillekin, tekee tämän kodin sijainnista loistavan kaupunkieläjälle, tai keskustaelämästä haaveilevalle pariskunnalle. Kaikki keskustan palvelut ovat helposti ulottuvillasi ja liikkuminen on helppoa moneen suuntaan.\nRauhalliselle sisäpihalle avautuvat ikkunat tuovat valon kauniisti sisään, eivätkä kaupungin äänet häiritse lähes ylimmän kerroksen kodin rauhaa. Olohuoneen pienellä parvekkeella pääset nauttimaan ulkoilmasta ja viherpeukalo voi rakentaa sinne vaikka pienen ruukkupuutarhan.\nKeittiössä puinen tammitaso luo lämmintä tunnelmaa harmaasävyisen välitilan, ja valkoisten kaapinovien parina. Säilytystilaa keittiössä on mukavan paljon. Kylpyhuoneeseen on valittu raikkaan valkoiset laatat ja tehokkaasti hyödyksi käytetyt neliöt tarjoavat tilaa myös pesutornille. Sekä makuuhuoneesta että eteisestä löydät säilytystilaa avaruutta tuovien peiliovien takaa. Olohuoneeseen mahtuu mukavasti kunnon ruokapöytä sohvan ja tv-nurkkauksen kaveriksi.\nTämä asunto myydään vuokrattuna. Vuokra 770 €/kk+ vesi ja sähkö kulutuksen mukaan. Vuokrasopimus toistaiseksi ja alkanut 1.6.22. Kysy lisää välittäjältä.\nKun keskeinen sijainti, muuttovalmis koti ja kauniin vaaleat pinnat ovat unelmakotisi elementtejä, tämä tilava kaksio täyttää toiveesi omistusasunnosta tai sijoitusasunnosta. Tervetuloa tutustumaan tarkemmin paikan päälle – tehdään yhdessä kodinvaihtoon liittyvistä haaveistasi totta. Lisätiedot ja esittelyt sopimuksen mukaan: Maarit Rantala\n193 079,55 €\n15 920,45 €\nMahdollinen varainsiirtovero 2% velattomasta kauppahinnasta. Osakkeenomistajilla on mahdollisuus kahdesti vuodessa kesäkuussa ja joulukuussa maksaa huoneistoaan rasittava lainakohtainen lainaosuus. Maksuhalukkuudesta tulee ilmoittaa isännöintitoimistoon 31.5. tai 30.11. mennessä.\nAsunto kauttaaltaan remontoitu edellisen omistajan toimesta kylpyhuonetta lukuunottamatta joka on uusittu linjasaneerauksen yhteydessä.\nKaapistot, induktioliesi, liesituuletin, erillisuuni, jääkaappipakastin, astianpesukone. Työtasot puuta.\nSuihku, suihkuseinä, wc-istuin, käsienpesuallas, kaapisto, paikka pesutornille. Kauttaaltaan kaakeloitu.\nOlohuoneesta käynti parvekkeelle. Seinät maalattu, lattia parkettia.\nMakuuhuoneessa kiintokaapistot. Seinät maalattu ja lattia parkettia.\nKiintokaapistot makuuhuoneessa ja eteistilassa. Häkkivarasto.\nVeikko Nieminen, Kiinteistöpiste Vuori Oy. 02-277 2600\nYhtiön välittömään hallintaan jäävät B-portaassa talonmiehen asunnoksi tarkoitettu huoneisto n:o 31, I-kerroksessa 87 m²:n suuruinen myymälähuoneisto, kellarikerroksessa 50 m²:n suuruinen varastohuoneisto, autotalli pinta-alaltaan 151 m² ja lisäksi väestönsuoja, sauna, pesutupa sekä tarvittavat kellari- ja ullakkotilat.\nKiinteistössä suoritetut merkittävämmät korjaukset: - Ikkunat uusittu 1991 - Julkisivutyöt 2000 - Lukoston uusinta 2008 - Hissien perusparannus 2009 - Lämmönvaihtimen korjaus 2010 - Linjasaneeraus perinteisellä toteutustavalla. Uusittu märkätilat ja viemärit, sekä vesikalusteet, sekä päivitetty sähköjärjestelmä huoneistokeskuksiin saakka 2011-2012 - Peltikatteen uusiminen 2014 - Taloyhtiölaajakaista 2016 - Esteettömyysparannukset 2017 - Jätepisteen uusiminen 2019 - Rappukäytävän väliovien lukkolaitteet 2020\nPerustukset ja runko: Paalutus 2022. Julkisivut: Tiilipäätyjen saumausten tarkistus. Parvekkeet: Pesuhuolto. Ikkunat ja ulko-ovet : Ulko-ovien ja ikkunoiden kunnostus 2023. Ilmanvaihto: Puhdistus ja säätö. Sähkö- ja tietojärjestelmä :Autonlatausinfra 2022-2023.\nKeskustan palvelut kävelyetäisyyden päässä.\nLäntisen keskustan päivähoitoyksikkö n. 750m\nMikaelin koulu n. 950m, Cygnaeus skola n. 650m, Topeliuksen koulu n. 1,8km, Puolalanmäen lukio n. 650m,


Rogaten ja ultraten: heinäkuuta 2009\nEnsimmäinen vähän kovempi viikko ennen seuraavaa kisaa on nyt pulkassa. Tavoite harjoitustuntien osalta oli saada kasaan 18 tuntia. Tämä jäi kuitenkin hieman vajaaksi, kun viikonloppuna tuli tehtyä jopa vähän kotihommia.\nMaanantain pidin lepopäivän, kun edellisen päivän lenkki oli aika raskas. Tiistaina oltiin jo taas lenkillä, kun kävin aamupäivällä runsaan kahden ja puolen tunnin maastolenkin. Tunne oli yhden lepopäivän jälkeen todella tuore. Keskiviikkona oli soppailupäivä, joten lenkki piti hoitaa heti aamulla. Saldoksi tuli puolentoistatunnin maastolenkki. Loppupäivä tuli käveltyä kaupoilla. Hidas raahustelu onkin raskasta itselle ja varsinkin lompakolle. Hitaassa vauhdissa tavaraa tarttuu aivan liikaa mukaan.\nTorstain lenkki onkin jo käyty läpi tuossa edellisessä kirjoituksessa ja perjantaina oli vuorossa lyhyt vajaan tunnin lenkki. Jalat tuntuivat yllättävän tuoreille eilisestä pitkästä lenkistä huolimatta. Lauantaina tein parituntisen maastolenkin jonka lisäksi heiluttiin pihahommissa jonkin aikaa.\nSunnuntain lenkkisuunnitelmaan tuli aamupäivällä muutos, kun kattoremontin yhteydessä astuin naulaan ja tuohon päkiän kohdalle tuli jonkinlainen reikä. Verta tuli, mutta huoltajan paikkailujen jälkeen noustiin takaisin katolle. Juoksulenkin vaihdoin kuitenkin fillarilenkkin, kun en halunnut rasittaa jalkaa. Tosin tuossa fillaroidessa lukkopolkimilla tuo päkiän kohta rasittuu kuitenkin jonkin verran. No, leppoisa runsas viisikymppinen lenkura tuli tehtyä.\nSaldona viikosta tuli 150km/15.26h juoksua ja fillaria 55km/1.57h. Ensi viikolla on tavoitteena pari tuntia lisää.\nBy Sari klo heinäkuuta 26, 2009 2 kommenttia:\nBy Sari klo heinäkuuta 25, 2009 2 kommenttia:\nBy Sari klo heinäkuuta 20, 2009 Ei kommentteja:\nBy Sari klo heinäkuuta 13, 2009 2 kommenttia:\nTaman vuotisen kesaloman yhteydessa juostu Sinister 7 kilpailu (viides osuus) on ensimmainen kisa, jonka olen juossut Kanadan Kalliovuorilla. Mistaan ultrakisasta ei omalla kohdalla ollut kyse, koska olin mukana joukkuekisassa. Hoidettavana oli siis ainoastaan 22,7 km osuus tuosta yhteensa 146 km reitista. Kenellakaan joukkueestamme ei ollut mitaan aikaisempaa kokemusta vuorilla juoksemisesta. Eli edessa oli kaikille jotain kokonaan tuntematonta.\nPerjantaina kisapaikalla jarjestettiin kisainfo, jossa oli tarkoitus loytaa joukkueeni muut jasenet. Tein pari kyselykierrosta paikalla olleiden joukossa loytamatta kuitenkaan omaa porukkaani. Lopulta yksi jarjestajista kuulutti meikalaista ja niinpa se viimeinenkin eksynyt juoksija loysi omiensa luokse. Joukkeeseemme kuului viisi naisjuoksijaa ja kaksi miesjuoksijaa. Porukka vaikutti tosi rennolta eika suurempia paineita ollut tarkoitus ottaa.\nKisa lahti liikkeelle lauantaina klo 7. Ensimmaiset kolme osuutta sujuivat joukkueeltamme suunnitelmien mukaan. Ainoastaan ensimmaisen osuuden juoksijamme Wanda oli eksynyt hetkeksi reitilta, mutta mitaan suurempaa ongelmaa ei ollut. Toisen osuuden juossut Jasper (Chris) ja kolmannella osuudella ollut Paige suoriutuivat hienosti omista osuuksistaan. Aamulla paistanut aurinko ehti vaihtua paivalla aika rajuksi ukkoskuuroksi, jonka aikana toisen osuuden juoksijat olivat saaneet niskaansa rakeitakin. Se ei kuitenkaan kestanyt puoltatuntia pidempaa ja iltapaiva olikin taas pelkaa auringonpaistetta.\nAlla kuva Crowsnest ja Seven Sisters vuorista, joiden rinteita tulisi hetken paasta juoksemaan.\nNeljas osuus suuntasi pohjoiseen kaartaen ensin lannen kautta. Meidan pitikin siirtya nyt uudelle paikalle, josta oma osuuteni tuli lahtemaan. Olimme paikalla pari tuntia ennen ennakoitua vaihtoa. Ilma tuntui kylmenevan aika nopeasti iltaa kohti, joten jouduin pohtimaan aika paljon viela tuota pukeutumista. Muut, jotka tunsivat seutua paremmin, arvioivat ilman lampotilan laskevan yon aikana alle 10 lampoasteen. Viime vuonna yolla oli ollut jopa pakkasta. Tossuiksi olin valinnut Salomonin SpeedCross tossut, joilla juoksen normaalisti silloin, kun on vahan huonompi keli. Alueella oli satanut aika paljon ja reitti oli kuulemma aika mutaisessa kunnossa. Yllatyksekseni aika monet juoksivat ihan pelkalla lenkkitossulla.\nIhmettelyt varustevalinnoissa loppuivat lyhyeen, kun Natasha tuli neljannelta osuudelta lahes tuntia aikaisemmin kuin oli itse arvioinut. Meikalaisella oli viela sandaalit jalassa, kun han lahestyi jo vaihtoaluetta. No, siita sitten akkia tossut jalkaan, pitkahihaisella paidalla ja lyhyilla juoksuhousuilla liikkeelle. Repun sentaan ehdin ottaa mukaan. Olihan siihen pakattu kaikki pakolliset varusteet kuten pilli ja avaruushuopa.\nAlla kuva viidennen osuuden reitista (oranssi viiva).\nMatka alkoi mukavan leppoisasti vaikka sykkeet nayttivat kylla aivan jotain muuta. Olin selvasti jannittynyt odotettuani koko paivan omaa suoritusta muita kannustaen. Osuuden alku oli helppoa ulkoilureittia ja vaikka polku nousi jatkuvasti niin kyseessa oli kuitenkin varsin loivaa nousua. Itse ulkoilureitti oli varsin levea, koska se oli tarkoitettu myos monkijoille ja moottoripyorailijoille. Se oli kuitenkin paikoin aika kulunut, jolloin alusta oli kivikkoinen ja varsin vaativa. Kovinkaan mutainen se ei ollut muutamia paikkoja lukuunottamatta. Aika usein reitin yli virtasi puro tai leveampi joentapainen, jolloin tossut kastuivat. Vetta riitti niissa vain saaren puoleenvaliin asti.\nEnsimmaiset 45 min olivat suhteellisen helppoa nousua ja ehdinkin jo vahan nuolaista, etta tamahan nayttaa helpolta. Mutta siita alkoikin sitten varsinainen nousu. Pahimmat nousut olivat sita luokka, etta niita ei ollut mitaan mahdollisuuksia juosta ylos. Energiaa olisi palanut aivan liikaa ja vauhti ei kuitenkaan olisi siita paljoa parantunut. Nousin jyrkat osuudet painaen kasilla polvia. Ehka se auttoi hieman. Monet kayttivat sauvoja jyrkilla osuuksilla vaikka eivat nayttaneet kovinkaan tottuneilta sauvojen kayttoon.\nNoin tunnin ja vartin paasta olin paassyt osuuteni ainoalle huoltopisteelle, jossa olisi ollut mahdollista taydentaa vesipullot/kanisterit. En kuitenkaan tarvinnut taydennysta. Mutta olin luvannut soittaa tasta kohtaa seuravan osuuden juoksijalle Lisalle, jotta han tietaisi tulla ajoissa vaihtoon. Vesipisteella olleet jarjestajat vaan naureskelivat, kun kaivoin puhelinta esille. Eihan taalla ylhaalla mitaan verkkoa ollut kaytettavissa. No, siina ei sitten auttanut muuta kuin luottaa siihen, etta Lisa olisi paikalla ajoissa. En ollut osannut antaa mitaan arviota omasta ajastani, kun aikaisempaa kokemusta vastaavasta reitista ei ollut.\nVesipisteelta reitti jatkoi nousua viela seuraavat runsaat 20 min ja noin runsaan puolentoista tunnin juoksun jalkeen olin reitin korkeimmalla kohdalla (noin 2200 m). Kyseisessa kohdassa vuorta oli lunta viela melkoinen maara rinteen pohjoispuolella. Kylma ei kuitenkaan ollut missaan vaiheessa. Juttelin muutaman minuutin kahden jarjestajan kanssa, jotka pitivat leiria juuri tassa kohtaa ja opastivat kilpailijoita. Nakymat vuorelta olivat aivan sanoinkuvaamattomat ja tassa kohtaa harmittelin, etta en ollut ottanut kameraa mukaan. Saavuin paikalle juuri hetkea ennen auringonlaskua. Pahoittelin jarjestajille, etten voinut jaada pidemmaksi aikaa vuorelle ;-)\nTasta eteenpain reitti lahti laskemaan todella jyrkasti ja auringon laskettua jouduin nyt laittamaan myos otsalampun paalle. Polulla oli paljon irtonaista kivea ja syvia uria muuttoriajoneuvoista, joka teki etenemisesta oiseen aikaan aika vaikeaa. Toki reidet olivat sita mielta, etta alaspain juokseminen on paljon parempi ajatus kuin edelliset 45 min jyrkkaa ylamakea. Loppumatkan tulin sellaista reipasta vauhtia mita nyt siina pimeydessa uskalsi alamakea juosta. Oli siina viela pari pienempaa nyppylaa, joissa jouduin kavelemaan, mutta suurin osa oli taas juostavissa.\nVaihtoon tulin kahden tunnin ja vartin jalkeen ja Lisa oli tullut paikalle juuri viisi minuuttia ennen minua. Loistava ajoitus. Joukkeemme matka saatoi jatkua ilman suurempaa taukoa.\nLyhyen verryttelyn ja suihkun jalkeen lahdimme seuramaan joukkueemme etenemista kahdella viimeisella osuudella. Lisa suoriutui omasta osuudestaan hienosta vaikka sanoi pelastyneensa vahan nahtyaan tumman hahmon metsassa. Eihan se karhu ollut vaan lehma, joita laidunsi aika paljon vuoren alemmilla rinteilla. Viimeinen osuus meni Angelalta hyvin vaikka han oli tehnyt pienen lisalenkin eksyttyaan reitilta. Loppuaikamme oli 19h40min. Aika hyvin lahes aloittelijoilta.\nKisasta loytyy myos lyhyt video.\nBy Sari klo heinäkuuta 08, 2009 4 kommenttia:


TENZBA: huhtikuuta 2017\nOtsikko on ihan suomenkielinen, enkä viittaa sillä alastomaan kehoon. Kyse on nudensävyisestä bodysta, eli asusta. Sain bodyn Chiquellelta yhteistyönä youtuben kautta ja tänään päästin sen testiin ihan arkikäyttöön. Koska kangas on hyvin läpinäkyvää, pistin alle ihonväriset kangasrintsikat, jotka enemmänkin kyllä muistuttavat bralettea. Estävät nännien vilkkumisen ja tuovat muutenkin hieman ryhtiä pukuun. Pariksi laitoin samettiset mustat korkeavyötäröiset housut. Body tästä.\nAvasin päivällä 400-sivuisen kirjan, joka valmistaa mua pääsykokeisiin ja toimii ennakkotehtävien aineistona. Tehtävät tulee palauttaa toukokuun alussa ja minähän tapojeni mukaisesti avasin sen tänään. Ei muuta kun hiki pintaan pikkupränttiä lukemalla ja tavoitteeksi 50 sivua joka päivälle. Kyllä tästä vielä selvitään!\nby Tenzba klo 17:44 6 kommenttia:\nPuran hieman mieltäni tässä postauksessa. Olen aivan uupunut, loppuun palanut ja siihen on monta syytä. Aloitin toissapäivänä uuden mielialalääkityksen, jonka pitäisi auttaa pysymään elämänhaluisena ilman viimeisten lääkkeiden närästystä tai pahoinvointia. Saa tässä kuukauden aikana nähdä, toimiiko uusi resepti. Uni on ollut vähissä osin perinnöllisistä syistä, osin koiran takia. Jedi tykkää herättää meidät vinkumalla ennen aamukuutta. Vien (tai Silzu vie) sen lenkille, vain todistaakseni hepulin ja pissaamattomuuden, palaan kotiin ja etsin unta uudestaan ikuisuuden. Useimmissa tapauksissa se ei edes tule enää ja valvon koko päivän iltaan saakka. Toisinaan Jedi antaa meidän nukkua pienet päiväunet, mikä helpottaa oloa jonkin verran. Vaikka nyt on vaikeaa oman pään ja lemmikin kanssa, lohduttaudun ajatukseen siitä, että kaikki helpottuu ajan myötä, doge kasvaa ja oppii uusia asioita, pärjää hetken yksin, alkaa sisäsiistiksi jne. Toivo ei ole vielä menetetty! Elän päivä kerrallaan ja yritän etsiä niitä positiivisia asioita kaikkien mörköjen takaa.\nby Tenzba klo 22:36 10 kommenttia:\nTags: ANIMALS, SELF-TALK\nby Tenzba klo 09:52 18 kommenttia:\nHyvää lauantai-iltaa. Editoin äsken kuvat eiliseltä pääsiäisillalliselta, kun siitä lupasinkin kertoa. Alunperin postauksen nimi oli juurikin tuon ruoan mukainen, mutta pohdittuani hetken muutin sen hotellimme mukaiseksi. Haluaisin aterian lisäksi kertoa teille myös tästä upeasta majapaikasta, henkilökunnasta ja palvelusta. Jos vaikka joku teistä eksyisi tännepäin ja olisi yösijaa vailla.\nMenu oli kovin kalapainoitteinen. Tiesin kyllä lampaan kuuluvan pääsiäistarjontaan, mutta kala? Uutta minulle, ei tosin yllätä. Onnekseni kala kuuluu edelleen joskin pienempänä osana ruokavaliooni kasvisruoan lisäksi. Tarjolla oli kylmäsavu- ja graavilohta, siikasalaattia, silliä, muikunmätimoussea, paistettua siikaa, kasvissalaattia, keitettyjä perunoita maustamattomina ja valkosipulilla höystettyinä, höyrystettyjä kasviksia, kahta eri lammasruokaa ja lapin rieskaa. Jälkiruoaksi tarjoiltiin pashaa, tiramisua, omenapiirakkaa, mämmiä vaniljakastikkeella sekä pieniä suklaamunia. Maistoin kaikkea lihoja lukuunottamatta. Kävin keittiöväelle kehumassa ruoat maasta taivaisiin, sillä makunystyröitäni ei oltu hivelty tällä tavoin aikoihin! Muutoinkin kaikki täällä saamamme ravinto aamiaisbuffettia myöten on todella herkullista. Kaikkea löytyy ja kuten eräs nainen henkilökunnasta totesi: "täällä kaikkien asukkaiden vatsat täytetään."\nOlen toistaiseksi tavannut henkilökunnasta vain keittiöön kuuluvaa väkeä. Osa heistä myös tarjoilee, kattaa ja hoitaa respan asiat. Siivousvastaavista en tiedä, joko ovat samaa henkilöstä tai sitten eivät. Kuitenkin kaikki täällä hoidetaan viimeisen päälle. Ravintola-alueella, johon keittiö on kiinnitetty, tyhjät likaiset astiat poistetaan välittömästi, juomatarjoilusta pidetään huolta kyselemällä mieltymyksiä ja täydennyksen tarvetta, ja ruoka tuodaan pöytään erittäin nopeasti. Respasta saa asiantuntevaa tietoa melkein mihin vain liittyen, asiakkaita kohdellaan niin hyvin ja ystävällisin elkein, ettei ole lainkaan valittamista. Pääsiästarjontakin selitettiin meille lähes kädestä pitäen, että tietäisimme mitä mikäkin ruokalaji sisältää. Olen todella tyytyväinen kaikkeen täällä.\nRakennus, jossa yövymme on puinen iso kartano. Ympäristö on vähän pimennossa minulta kaiken ympäröivät lumen takia, mutta uskoisin paikan näyttävän hienolta linnalta. Parkkipaikalta menee portaat bussipysäkille, vaikkakin ne ovat täysin talvikunnossapidon vastakohta. Kiertolenkki vie enemmän aikaa, mutta alamäkeen on helppo kävellä. Aula on siisti ja tilava, ja takkatila on koristeltu metsästyssaaliiden päillä. Löytyy isoa hirvenpäätä, antilooppia ja villisikaa. Vuohikin taitaa keimailla sivuseinällä. Takkatilasta on hienot näkymät luontoon ja "vuorelle" sekä mukava akustiikka puheluiden hoitamiseen.\nHuoneemme on tilava myöskin. Täällä on kaksi sänkyä sekä veljelleni tehty vierassänky, joka on parisängyn kokoinen. Yksi seinä on kokonaan peilitetty ja takanani tässä sängyllä istuessa roikkuu kaunis taulu. Kylpyhuoneesta löytyy lämmitetty pyyheteline, vessa ja suihkukoppi kunnon paineen omaavalla suihkulla, pitkästä aikaa. Laskettelutamineille on varattu kuivauskaappi eteiseen ja kehon lämmitykseen voi respasta varata saunan melkein tunniksi väelleen ilman lisähintaa.\nTykkään hotellistamme ihan sikana ja suosittelen tätä lämpimästi kaikille tännepäin matkaaville. Mikäli liikkuu autolla, menee vain muutama minuutti ajaa rinteille. Royal Ruka on hotellin nimi, jos en sitä aiemmin maininnut. Kerron ensi postauksessa moottorikelkkapäivästämme, mutta siihen asti, hyviä öitä ihmiset! :)\nPS. iskä muistutti, että spa-osastolta löytyy saunan yhteydessä myös poreallas. Itse en ole käynyt kurkkaamassa, mutta pitäähän tuollainen nyt lisätä kirjoitukseen.\nby Tenzba klo 21:18 Ei kommentteja:\nTags: FAMILY, FOOD, TRAVELLING\nKaksi päivää rinteessä takana! Tänään enteillysti iskäkin hyppäsi remmiin ja vietimme kolmistaan oikein mukavan mäkipäivän. Kävimme läpi kaikki Rukan puolet Mastosta Pessariin ja jonotimme (ärsyttävän) kauan hisseihin. Pessarin puolella pidimme ensimmäisen tauon, pojille grillattua possua vihanneksilla ja mulle pelkkä kylmä Foster'ssi. Paikalla oli live-musiikkia retkeilijöitä viihdyttämässä. Olin vielä niin täynnä aamiaisbuffetista, etten edes ajatellut ruokaa. Näin pääsiäisillallisen jälkeen en haluaisi enää ikinä ajatellakaan. Hrr, ollaan kaikki ylitäyteen ahdettu. Ja ruoka oli jo kolmisen tuntia sitten. Anyway back to aiheeseen! Lunta tuprutti lähes koko päivän ja se häiritsi hieman laskemista. Naama jäätyi ja tuuli heitti jäällä poikkisuunnassa. Parisen kertaa se myräkkäkin viitsi laantua, mutta palasi aina yhtä voimakkaana. Kaakaot ja kahvit juotiin jälleen Pisteessä, missä eräs seuraajani (työntekijä) tuli myös moikkaamaan mua. Hellurei vain, jos luet tätä! :D Palasimme taksilla hotellille - koska se "iskä"juttu - ja rentouduimme vain. Huomenna sitten on moottorikelkka-ajoa oikein urakalla ja pakkailun käynnistelyä.\nby Tenzba klo 22:40 Ei kommentteja:\nTags: FAMILY, FOOD, sports, WINTER\nAamu lähti käyntiin erinomaisella aamupalalla. Jollain tasolla sydäntäni pisti nähdessäni tarjoiluastiat, sillä majoittamamme hotelli ei ole minkään ketjun omistama, vaan yksityisyritys. Olen niin tottunut suuriin metallisiin vateihin, että kattilat ja pannut yllättivät suuresti. Tulee niin syyllinen olo syödä toisen varta vasten meitä vieraita varten kokkaamia ruokia, ja niiden loppuessa kokkaavan lisää. Normaalisti ruoka tulee valmiina ja sitten tungetaan vaan uuniin. Okei, ehkä kouluissa, mutta silti tarjoiluastiat vaikuttaa todella paljon mun ruokailukokemukseen. Harmittaa syödä toisten tekemiä ruokia, jotka niin kauniisti aseteltiin noutopöydälle. Oon ihan hassu, myöntäkää pois.\nOikein kotoisan oloinen ja korkea hotellihuoneemme. Olli majoittaa vieraspetiä ja minä huoneen keskiosaa.\nSyy, miksi iskä ei esiinny rinnekuvissa on uskomaton. Kerron siitä lisää viimeistään kotimatkalla, sillä suuri epämiellyttävä yllätys löi meidät kaikki ällikällä. Isä on kuitenkin ihan kunnossa, ettei siitä ole kyse. Ensiksi menimme kaikki yhdessä mäkeen, minä ja iskä laudoilla, Olli suksilla. Jo ensimmäisen laskun jälkeen tunsin, ettei kaikki ole kunnossa. Jo reilut puolisen vuotta oireillut vasen nilkkani iski jälleen. En saa käännyttyä laudalla ilman pientä vihlaisua, tai sen tapaista epämiellyttävyyttä. Ajoin takaisin hotellille hakemaan suksimononi ja palasin rinteeseen. Tässä vaiheessa pidimme kahvitauon, jonka jälkeen iskä irrottautui ryhmästä, ja kolmikosta tuli kaksikko. Laskin Ollin kanssa iltapäivään asti, söimme muikkulautaset ja hämmästelimme vaihtelevaa säätä. Puhun nyt selkeästä ja pilvettömästä taivaasta täydellä auringonpaisteella, ja minuutin sisällä lumipyryksi muuttuneesta myrskystä. Tuota jatkui koko päivän, ihanaa.\nHuomenna meille on varattu pääsiäisillallinen, enkä tiedä yhtään mitä odottaa. Onneksi otin edes jollain tasolla siistiksi luokiteltavaa vaatetta mukaan. Huulipunat taisin unohtaa, tai en ainakaan vielä ole törmännyt niihin. :D Lisäksi haluan muistuttaa eräästä Pokémon Go:hun liittyvästä asiasta. Tänään kello 11 illalla alkaa pääsiäiseventti, joka kestää 20. päivään saakka. Lisätietoa kaikesta tuolta ajalta saatavasta bonuksesta löytyy tästä klikkaamalla.\nby Tenzba klo 22:08 Ei kommentteja:\nTags: FAMILY, FOOD, GAMES, PHONETOGRAPHY, sports, WINTER\nHerätyskello soi ja Silzu hyppäsi ylös sängystä valmistautuakseen autokouluun liukasajoon. Nousin vaikeasti samalla seisomalla vieläkin pöhnässä illan viinistä ja raahasin itseni kylppäriin heräilemään. Olin pessyt pyykin aamuyöllä alusvaatepulan vuoksi, mikä kostautui hienosti matkapäivälle. Hyvästelin muutamaksi päiväksi poikaystäväni, pakkasin illan listan mukaan kaiken laskettelulomaa varten ja heitin hieman puuteria naamaan. Ajelin rauhassa iskälle, missä Olli jo valmisteli omaa matkasettiään. Heitettiin sukset ja laudat boksiin auton katolle ja hurautettiin menemään pihastamme Espoossa. Edessä oli yhdeksän tuntia ajamista, joten päätin olla ensimmäisenä kuskina.\nPysähdyimme Jyväskylän lähettyvillä Vaajakoskella ABC:lle lounaalle. Pojat nappasivat itselleen pekoniburger-ateriat ja minä valitsin kanasalaatin - ilman kanaa, tietty. Lohi oli loppunut, eikä se oikeestaan edes haitannut mua. Nautin hyvästä kasvisruoasta ja täytin vatsani salaatin lisäksi leivällä. Teimme pari muuta pysähdystä joko vessankäynnin tai bensan takia.\nOstin matkalta ylisuloisen pupupehmolelun, joka koristaa nyt autoa juomatelineessä. Samalla mukaan tarttui uusin Seiska-lehti ja energiajuoma. Kuskia vaihdoimme muutaman kerran, joten isän kanssa ajettiin varmaankin suht. sama kilometrimäärä matkasta. Päivällinen hoitui Kuusamossa isossa ja hienossa ravintolassa, jossa tilasin pinaatti-kasvispastan. Oli ihan sairaan hyvää, mutta runsaan salaattipöydän ansiosta osa pääruoasta jäi lautaselleni. Postauksen kaksi viimeistä kuvaa on otettu hotellimme parkkipaikalta, ja voiko upeaa maisemaa olla ihailematta?! Olen varma, että tästä lomasta tulee mahtava.\nby Tenzba klo 23:48 Ei kommentteja:\nTags: FAMILY, FOOD, PHONETOGRAPHY, TRAVELLING, WINTER\nleaseplan ja eläimiä\nLeasePlan on jokavuotinen tapahtuma työsuhdeautojen omistajille ja heidän perheilleen. Olen käynyt tapahtumassa niin kauan kun muistan ja aina on ollut tosi hauskaa. Tänä vuonna esiintymisestä vastasi Lucas, kun viime vuonna viihdyttämisen hoiti kaverini Benjamin. Ruoka maistui jälleen kerran vallan mainiosti ja kasvisversiona tarjottiin kasvispihvejä, riisiä ja pippurikastiketta. Käytäviltä löytyi jos jonkinmoista aktiviteettia, koripalloa, kynsi- ja letityspisteet, maatilan eläimiä jne. Alla on kasa kuvia, jotka toivon mukaan välittävät tunnelman ruudun toiselle puolelle.\nby Tenzba klo 22:57 Ei kommentteja:\nTags: ANIMALS, EVENTS, FAMILY, FOOD


Jude: Elokuvien kommentit - Leffatykki\nOma statistiikka: Elokuvien kommentit (724)\n03.04.2017 klo 19:06\nToimii yhä tänäkin päivänä. Malickin tuttu visuaalinen tyyli ja soljuva tapa liikuttaa kameraa ovat jo tässä vahvasti esillä. Days of Heavenin peltomaisemat ja osittain unenomainen fiilis ovat niitä juttuja mitkä tekevät tästä hienoa katseltavaa, unohtamatta Morriconen ikonisia musiikkeja.\n18.03.2017 klo 14:56\nOikein tyylikäs tositapahtumiin perustuva historiadraama. Kaikilta kolmelta pääosanäyttelijältä laatusuoritukset, unohtamatta Kevin Costnerin hyvää sivuroolia. Hidden Figures etenee myös oikein sujuvasti loppuun saakka yli kahden tunnin pituudesta huolimatta.\n06.03.2017 klo 20:57\nVarsin hyvä kasvutarina, vaikka onhan tällaisia jo nähty useampikin. Visuaalisesti varsin hyvä, ja musiikeista ehdottomasti plussat. Perusvarmaa tekemistä kaikilla osa-alueilla, ja loppujen lopuksi tarina kantaa hyvin loppuun saakka. Ei mitään maailmaa mullistavaa mutta ei missään nimessä turhakaan tekele.\n25.02.2017 klo 20:13\nKäynnistyy ehkä hitusen verkkaisesti, mutta kun tahtiin tottuu niin pian huomaa olevansa kässärin ja kauniin visuaalisen ilmeen otteessa. Oli mielenkiintoista nähdä miten hyvin tämä leffa on kestänyt aikaa (jännä todeta tämä mutta niin vain tämäkin leffa on jo yli 10v vanha). Tunnelma, kauniit maisemat ja toimiva juoni, siinäpä se miksi Brokeback Mountain toimii yhä.\n27.01.2017 klo 10:43\nMinimalistisuuteen luottava Paterson oli vähän liian verkkainen omaan makuun. Ehkä päänäyttelijöiden yhteiskemioiden puuttuminen oli yksi syy sille miksi en jaksanut oikein välittää leffan juonesta. On tässä kauniita pikkujuttuja, mutta ne eivät jaksa kannatella leffaa loppuun asti.\n17.01.2017 klo 18:47\nCinemascope-tekniikka takaa jo sen, että moni kohtauksista näyttää sopivan pehmeiltä ja rikkailta väreiltään, mutta itse juoni on se missä La La Land kompastuu aika äkkiä. Tuntuu että tässä oli liikaa kierrätetty romanttisten hollywood-draamojen kliseitä ja tehty siitä vain uutta höttöä. Myöskään Ryan Goslingin ja Emma Stonen hahmoissa ei ole tarpeeksi syvyyttä. Jälkeenpäin en ihmettele miksi tämä on saanut paljon Oscar-ehdokkuuksia, sillä La La Land on hieman liikaa hollywoodin kuplan alla tehty.\n05.12.2016 klo 19:42\nTykkäsin minimalistisesta otteesta. Vähemmän räiskintää ja Alien-mättöä, enemmän tunnelmaa ja juonen rakentelua upeaan loppuosioon saakka. Arrival on leffa jonka kohdalla kärsivällisyys palkitaan lopussa, jolloin ainakin itsellä meinasi roska mennä silmään. Soundtrackista plussat, vaikka visuaalisesti en vieläkään oikein pidä Villeneuven hailakasta tyylistä. Ei mestariteos, mutta varmasti tämän vuoden kovimpia, ellei kovin scifidraama.\n05.12.2016 klo 19:40\nTällaiselle myöhäisheränneelle Prince-fanille oli upea kokemus nähdä ihan valkokankaalta Purple Rain. Kovana kasarifanina tiesin jo suurin piirtein mitä tuleman pitää, mutta silti Purple Rainin musiikin ilosanoma yllätti positiivisesti. Jos kasarileffat ja musiikki uppoaa, silloin myös Purple Rainin tyylikäs meininki toimii varmasti.\n04.07.2016 klo 20:00\nHauska ja viihdyttävä disney-leffa, joka uppoaa varmasti varttuneenpaankin katsojakuntaan. Kaikenkaikkiaan positiivinen yllätys.\n19.05.2016 klo 12:04\n18.05.2016 klo 16:36\nAikalailla odotetun kova, ehkä juonessa ei ole paljoa sisältöä mutta toisaalta loputtomalta tuntuva toiminta auttaa paljon. Kyllä tämän parissa pari tuntia vierähtää ihan hyvin.\n16.05.2016 klo 22:48\nMelko hitaasti etenevä kauhuleffa, ehkä tässä oli omaan makuun hieman liian vähän kunnon ryminää. Toisaalta lopputekstien rullaillessa fiilis oli vähintäänkin tyytyväinen, vaikka tämä ei mitään mestariteoksen leimaa minulta saakaan.\n16.05.2016 klo 22:46\nToimii ainakin pirun hyvin suuremman yleisön kanssa katsottuna. Tommy Wiseau on ihme tyyppi, half alien half man tai jotain sinne päin. Lähestulkoon joka kohtaus on kunnon trainwreck ja ihmettelemistä riittää loppuun saakka, että miten ihmeessä tämä saatiin ylipäätään tehtyä loppuun aikoinaan. Parhaillaan luen Greg "Mark" Sesteron kirjoittamaa The Disaster Artist -kirjaa, mikä valottaa vielä hieman leffan tekoprosessia ja Wiseaun vähintäänkin kiehtovaa persoonaa. The Room is a one of a kind movie.\n16.05.2016 klo 22:28\nVähän oli liian verkkainen omaan makuuni, vaikka loppuminuutit pelastavatkin varsin paljon.\n16.05.2016 klo 22:26\nKiehtova musta komedia. Leffan mielenkiintoinen konsepti nappaa otteeseensa hyvin jo varhaisessa vaiheessa, eikä tässä kovin montaa suvantovaihetta ole. Jos hyvä musta huumori uppoaa niin The Lobster luulisi toimivan siinä tapauksessa.\n27.03.2016 klo 22:34\nNyt ollaan taas kasarin ytimessä, tai ainakin melko lähellä sitä. Visuaalinen ilme ja soundtrack ovat ainakin sitä kasaria mikä allekirjoittaneelle kolahtaa varsin hyvin. Itse leffan juoni jaksaa kantaa noin tunnin verran hyvin, mutta loppupuolella homma hieman lässähtää. Some Kind of Wonderful on kestänyt melko hyvin aikaa, vaikka ei tämä kuitenkaan mikään The Breakfast Clubin veroinen klassikko olekaan.\n26.03.2016 klo 22:36\nJälleen kerran mielenkiintoinen musta komedia Bobcat Goldthwaitilta, World's Greatest Dad menee omilla listoillani God Bless Americankin edelle. Välillä leffan tunnelma on toki lähempänä kunnon draamaleffaa kuin komediaa, mutta toisaalta kyllä tässä huumorikin toimii parhaimmillaan erinomaisesti, vaikkakin se välillä hieman vinksahtanutta onkin. Soundtrackista plussat ja myös siitä että juoni jaksaa kantaa varsin hyvin loppuun saakka. Suuremmat tason notkahdukset Goldthwait välttää tässä kaiken kaikkiaan paremmin kuin God Bless American kohdalla.\n25.03.2016 klo 21:50\nEnsimmäinen kosketukseni Shinya Tsukamoton leffoihin. Meno oli omaan makuuni sopivan rankkaa (Tsukamoto on tehnyt vauhdikkaampiakin leffoja, tiedä sitten miten ne uppoaisivat allekirjoittaneelle). Käsikameralla kuvatusta matskusta plussaa, se luo omanlaista tunnelmaa tähän. Soundtrack toimii myös, mutta juonen ohkaisuus vie ehkä hieman tehoja. Silti plussan puolelle jäätiin, ehkäpä Tsukamoton töihin pitää tutustua laajemminkin.\n25.03.2016 klo 21:48\nVarsin mielenkiintoinen outolintu Uudesta Seelannista. Soundtrack on ihan ok ja muuten leffan tunnelma on vähintäänkin kelvollinen. Harmi vain että hyvän startin jälkeen juoni ei aivan jaksa kantaa keskivaiheiden läpi vahvasti. Loppuratkaisu jää kuitenkin kummittelemaan mieleen melko vahvasti, siitä plussat.\n24.03.2016 klo 20:27\nPerushyvä historiallisiin tapahtumiin perustuva draamaleffa. Kaikki tällaisten elokuvien peruselementit ovat kohdallaan, aina lopputekstejä myöden. Näyttelijöistä oikein kukaan ei nouse vahvasti esiin, mutta tasaisen varmoja suorituksia tässä nähdään laajalti.\n07.03.2016 klo 21:15\nTasaiselta tuntuva leffa, ehkä liiankin kanssa. On tässä hyvää draamaa ja näyttelyn taso on melko korkea, mutta juoni ei jaksa kantaa maaliin saakka millään.\n07.03.2016 klo 21:05\nKovien kehujen perusteella odotin tältä enemmän, mutta omaan makuuni joukossa oli hitusen liikaa huumoria. Toki tositapahtumiin perustuva tarina jaksaa kantaa melko hyvin maaliin saakka, mutta silti tämä oli pienoinen pettymys.\n07.03.2016 klo 21:02\nMielenkiintoinen tapaus. Ei tässä leffassa sinäänsä ole mitään erityistä juonta tai huikeita twistejä, mutta tunnelma on siitäkin huolimatta kohdallaan. Hieno soundtrack ja Japanin upeat kuvankauniit maisemat (Kamakura ja Shizuoka esimerkiksi) jäävät varmasti katsojan mieleen.\n07.03.2016 klo 20:57\nEi aivan perinteistä kaavaa noudattava rikosleffa, mukana hyvää huumoriakin. Nuori Alec Baldwin oli mukava nähdä tällaisessa roolissa, homma kulki tässä hänen osaltaan varsin hyvin.\n07.03.2016 klo 20:56\nMielestäni Whartonin tarina toimii paremmin leffan muodossa, sillä itse kirja ei tehnyt minuun kovin pysyvää vaikutusta. Scorseselta hyviä visuaalisia juttuja tässä, vaikka tarina ei sinäänsä mikään poikkeuksellinen olekaan.\n07.03.2016 klo 20:54\nEnsimmäinen kosketukseni Miyazakin leffoihin, ei tätä aivan turhaan pidetä yhtenä ohjaajan parhaimmista leffoista. Jopa minunkaltaiselle, vähän animaatioleffoja katsovalle ihmiselle Spirited Away toimi varsin hyvin. Soundtrackista vielä plussat.\n30.01.2016 klo 22:46\nHyvin otteessaan pitävä draamaleffa, joskin ekan puolikkaan jälkeen meneekin pieni hetki kun juoni lähtee taas rullaamaan toimivasti eteenpäin. Brie Larsonilta hieno päärooli.\n31.12.2015 klo 21:17\nTyylikäs ja sopivan nopeasti etenevä noir, John Garfieldille ja aina vaikuttavalle Marie Windsorille lisäpropsit.\n31.12.2015 klo 21:11\nPerus säikyttelyä ja kummittelua William Castlen tyylillä höystettynä. Vincent Price on hyvä pääroolissa ja on tässä pari näppärää twistiakin mukana.\n25.12.2015 klo 20:29\nMielenkiintoinen, joskin melko verkkaisesti etenevä trilleri Weirilta. Soundtrack on pääosin täyttä rautaa, ja sieltä suurin osa leffan hyvästä tunnelmasta myöskin kumpuaa. Leffan tyylikkäästä lopetuksesta myös plussat.\n24.12.2015 klo 11:22\nToimi ehkä hitusen paremmin tällä katselukerralla, mutta en pysty vieläkään tälle esim. täysiä tähtiä antamaan. Ehkä tällä kertaa leffan huumoripuoli toimi paremmin kuin viimeksi.\n24.12.2015 klo 11:21\nEi ehkä Kurosawaa sieltä parhaimmasta päästä, sillä ainakin omalla kohdallani yllätyksetön juoni syö tästä tehoja. Toisaalta visuaalisesti tämä on Kurosawaa sieltä parhaimmasta päästä.\n24.12.2015 klo 11:01\nMielenkiintoinen ja ajatuksia herättävä dokkari Kurt Cobainin murhakeissistä. Onnistuu nostamaan esille varsin kummallisia yksityiskohtia Cobainin kuolemaan liittyen ja asettaa koko homman uuteen valoon.\n23.12.2015 klo 23:39\nMuutamien vuosien tauon jälkeen oli mukava katsastaa tämä uudelleen. Into the Wild toimi omalla kohdallani edelleen varsin hienosti, vaikkakin leffan kesto onkin melko pitkä. Toisaalta esim. erinomainen soundtrack ja Alaskan upeat maisemat vievät kyllä mennessään.\n23.12.2015 klo 23:37\nCastlen tyylille ominaista b-leffahassuttelua ja pääosassa kaiken lisäksi itse Vincent Price, kokonaisuudessa varsin kepeää ja mukavaa katseltavaa.\n22.12.2015 klo 20:08\nAivan OK sotadraamaleffa Konchalovskylta, Nastassja Kinski toimii ehkäpä kantavana voimana tässä.\n20.12.2015 klo 17:53\nOli kyllä mukava nähdä vanhoja tuttuja kasvoja tässä, siitä plussat. Toisaalta uutta sukupolveakin ajettiin sisään ihan kelvollisesti. Leffan kompastuskivi on kuitenkin lukematon vanhojen ideoiden naamioiminen ns. uusiksi ja niiden kierrätys. Myös pahikset tuntuvat liian helposti kukistettavilta tässä. On tämä kaikenkaikkiaan kelpo nostalgiatrippi mutta juoneen olis kaivannut enemmän yllätyksellisyyttä ja mielikuvitusta.\n13.12.2015 klo 11:38\nKaipa tämän voi laittaa vuoden positiivisten yllättäjien joukkoon, vaikkei aivan 5/5 kamaa olekaan kyseessä. Tyylikkäästä visuaalisesta ilmeestä ja tarttuvasta soundtrackista ehdottomasti plussat. Tässä on sopiva sekoitus esim. 60-luvun italolänkkäriä, vanhaa kunnon film noiria ja kasarileffoja. Juoni olisi voinut ehkä olla hieman yhtenäisempi, siitä ainoa miinus.\nVisuaalisesti hyvinkin tyylikästä katseltavaa, esimerkiksi Mario Bavalta oli kyllä selkeästi otettu mallia tähän leffaan. On siksikin harmi ettei itse juonesta saa oikein mitään erityistä irti, eli sen osalta homma jää puolitiehen. Sen sijaan soundtrackista plussat.\n14.11.2015 klo 10:57\nTykkään enemmän niistä musadokkareista joissa käydään tietyn artistin tai yhtyeen ura läpi kokonaisuudessaan. Tämä Twistaridokkari edustaa sitä tyyliä missä dokkarin aikajana loppuu siihen pisteeseen kun bändi on todenteolla lyömässä läpi. On tässä kuitenkin rutkasti viihdyttäviä hetkiä ja hyviä livepätkiä, vaikkakin yli kahden tunnin kestosta olisi voitukin pätkiä jotain pois.\n09.11.2015 klo 10:00\nAjoittain tämä tuntuu köyhän miehen The Babadookilta. Kai tämä on enemmänkin trilleri kuin kauhuleffa, toisaalta tunnelmaa pyritään nostattaa mutta oikeastaan mitään erityistä ei tapahdu edes ensimmäisen tunnin aikana. Sen jälkeen alkaakin olla liian myöhäistä yrittää rakentaa kuumottavaa fiilistä, vaikka hyviä väläytyksiä joukossa onkin. Sarah Bolgerin pääroolista pienet plussat.\n07.11.2015 klo 23:35\nKyseenalaisesta aiheesta on saatu kasattua varsin mukava ja ennen kaikkea tunnelmallinen leffa kasaan. Selvää on että Christopher Walken toimii Communionin kantavana voimana, useassa kohtauksessa mennään hänen toimesta sopivasti huumorin ja oudon rajamailla. Soundtrackista (Eric Clapton teemabiisissä mukana!) myös plussat. Välillä homma menee liian junnaavaksi ja koomiseksi, mutta näitä heikkouksia paikkaavat aiemmin mainitut seikat varsin hyvin.\n07.11.2015 klo 16:05\nTylsä ja puuduttava teinikauhuleffa. Komedia olisi pitänyt vetää enemmän överiksi jos tästä olisi halunnut oikeasti viihdyttävän leffan.\n01.11.2015 klo 14:30\nEhkä hitusen arvioissa yliarvostettu moderni kauhuleffa. Psykologista kauhua olisi voitu viedä vielä hitusen pidemmälle, sillä onhan näitä "äiti ja/tai poika flippaavat" -tyylisiä kauhuleffoja jo nähty aiemminkin. Visuaalisesti Babadook on aivan ok.\n01.11.2015 klo 14:27\nTätä leffaa katsoessa muistui taas mieleen että kuinka vaikeaa on tehdä hyviä kauhukomedioita. Killer Klowns ei ole ainakaan kestänyt aikaa kovin kummoisesti. Hömppähuumori ei jaksa alkuunkaan naurattaa, vaikka John Vernon onkin varsin hyvä perinteisen vittuuntuneen poliisipäällikön roolissa.\n01.11.2015 klo 14:23\nRutkasti pitkiä kohtauksia joissa päähahmot ovat keskiössä. Nuo pitkät kohtaukset aiheuttavat myös sen että olisi tästä voinut leikata parisenkymmentä minuuttia poiskin, niin leffa olisi edennyt sujuvammin. Silti tarpeeksi hyvin mukaansa vetävä leffa jossa 70-lukulaisuus on esillä niin hyvässä kuin pahassakin.\n24.10.2015 klo 22:05\nMelko odotetulla kaavalla tämä dokkari etenee, mutta oli tämä kuitenkin varsin hyvin rakenneltu ja samalla sujuvasti etenevä kokonaisuus.\n24.10.2015 klo 22:03\nMelko veikeä kauhutrilleri William Castlelta. Toki kyllä tässä omat heikkoudet on kuten Castlen leffoissa yleensä, mutta toisaalta kokonaisuuden puolesta plussalle jäädään. On kyllä ihme ettei tästä ole saatu kunnon DVD-julkaisua ulos, onhan tämä sentään Robert "Psycho" Blochin käsikirjoittama ja pääosassa häärii (ja kirkuu) itse Barbawa Stanwyck.\n17.10.2015 klo 22:04\nKeskivertoa hitusen parempaa film noiria, mutta ei lopulta sen kummempaa. Ava Gardner on kyllä vaikuttava ilmestys naispääosassa, siitä pienet bonarit. Tunnelma on varsin hyvä (mitä voi yleensä Siodmarkin noireilta odottaa), mutta juoni maistuu liian kuivalta ja loppuratkaisua ei olisi tarvinnut vääntää rautalangasta katsojalle.\nPäräyttävä ja tunteita herättävä dokkari, hienoa että tällainen saatiin aikaiseksi Skientologiasta.


Karmiinpunan kunnia nousi | KOTI\nTätä klassista hybridi-teetä suositellaan leikkokukkana helpoimmista ruusuista. Se on erityisen kaunis syvän ruskean, samettisen näköisen terälehden ansiosta, joka on sijoitettu erittäin symmetrisesti. Nämä hienot, erittäin kaksinkertaiset kukkivat ovat jopa 4½ tuumaa leveitä 35 terälehdet. Ne ovat voimakkaasti tuoksuvia ja kupin muotoisia. Heillä voi olla vinkkejä violetista tietyissä olosuhteissa.\nKukkivat koko kauden kesästä syksyyn, tätä pidetään toistuvana kukintona. Se tuo paljon varret leikkaamiseen. Crimson Glory on erittäin suosittu etenkin sen voimakkaan tuoksun vuoksi.\nParhaan lopputuloksen saavuttamiseksi istuta se paikkaan, jossa on iltapäivällä varjoa. Muuten punaisilla kukinnoilla on taipumus muuttua violetiksi. Kauniit silmut ovat teräviä. Leikkokukkana näillä on yleensä melko avoimia, löysät, heikot varret ja he saavat tietyntyyppistä tukea. Muuten kukkapäät voivat joskus nyökyä.\nSyvänvihreät, nahkaiset lehdet ovat erittäin alttiita homeille. Muuten kasvit ovat melko taudinkestäviä. Nämä kasvit vaativat hyvin vähän karsimista. Hieman leviävät, haarautuvat kasvit ovat voimakkaita ja voivat nousta neljään kuuteen jalkaa korkeuteen levittäen neljä jalkaa. Sitä suositellaan vyöhykkeille 5-10. Niillä on kohtalainen tai raskas määrä piikkejä.\nCrimson Glory ruusu oli välitön hitti, kun se julkaistiin vuonna 1935. Sen kasvatti saksalainen Wilhelm Kordes. Tätä kasvia on käytetty monta kertaa uusien ruusujen jalostukseen. Vuosien mittaan se on saanut lukuisia palkintoja. Se sai American Rose Society James Alexander Gamble Fragrance -mitalin vuonna 1961. Se sai Royal National Rose Society -medalin vuonna 1936. Sen vanhemmat olivat W.E. Chaplin ja Katherine Kordes taimi.\nAlkuperäisen Crimson Glory -hybriditeepätehtaan lisäksi siellä on myös erinomainen kiipeilymuoto. Kiipeilijällä on 12-15 metrin pituisia keppejä. Kiipeilymuodossa on ihana purppura, samettimainen kaksoiskukka, jossa on 30 terälehtiä. Nämä kukinnot ovat 4 ½ tuumaa leveitä ja voimakkaasti tuoksuvia. Kiipeilijä on kukassa kesästä syksyyn. Sitä suositellaan vyöhykkeille 5–9. Siinä on syvän vihreät lehdet, joihin home voi vaikuttaa.\nShinya Saito - Crimson roses (Jormungand OST) (Huhtikuu 2021)\nTagit Artikkeli: The Crimson Glory Rose, kukkakuvio, Crinmson Glory rose, Crimson Glory, klassinen hybridi tee, hybridi tee, leikkokukka, American Rose Society, Katherine Kordes taimi, W.E. Chaplin, Crimson GLory hybridi teetehdas


PANNUKAHVIA - JA PIKKUISEN POROJA | Paulig.fi\nPANNUKAHVIA - JA PIKKUISEN POROJA\nJuhla Mokka -pannukahvikiertue starttasi ystävänpäivänä paahtimon pihalta. Pannukahveille oli kutsuttu koko henkilökunta sekä talossa vieraisilla olevat ystävät. Hurjan tuulen tuiverruksen saattelemina monet saapuivat pihalle päiväkahviaan nauttimaan. Raikkaassa ulkoilmassa kahvi maistui, tosin erilaiselta kuin mihin oli totuttu.\nHyväähän se oli, mutta kun on tottunut suodatinkahvin makuun, huomaa nuotiolla valmistetun pannukahvin maistuvan pyöreämmälle ja täyteläisemmälle. Tämä johtunee siitä, että pannulla valmistettuna suurin osa kahvin sisältämästä rasvasta säilyy kahvissa. Lähes kaikille tuttuun pannukahviin liittyy ihanaa nostalgiaa, vaikka vain viisi prosenttia suomalaisista valmistaa kahvinsa edelleen perinteiseen tapaan. Mielikuva nuotion ääressä valmistetusta ja nautitusta kahvista on varmasti yhtä vahva kuin saunominen vastan (tai vihdan) kera. Harvemmin sitä tulee tehtyä, mutta ajatus siitä kuinka se tehdään, on jokaisella. Nuotion äärellä olikin hyvä hetki kerrata pannukahvin valmistusta. Ulkokahvit piristivät, ja kahvittelun jäljiltä sisään palasi virkeää väkeä. Pitäisiköhän päiväkahvin yhteyteen lisätä myös lakisääteinen happihyppely ulkoilmassa työtehon lisäämiseksi?\nSiltä varalta, että aiot keväthangille ja mielesi tekee kahvia, kerrataan pannukahvin valmistus vielä yhdessä. Mittaa puhtaaseen pannuun raikas kylmä vesi ja nosta pannu nuotiolle. Nauti tulen rätinästä ja savun tuoksusta niin kauan, että vesi kiehahtaa. Siirrä pannu pois nuotion päältä ja mittaa pannukarkeaksi jauhettu kahvi veden joukkoon ja sekoita. Siirrä pannu takaisin tulen päälle ja anna kahvin kiehahtaa kerran – älä kuitenkaan enää keitä sitä. Nosta kahvi selviämään noin 5 minuutiksi. Tämän jälkeen kahvi on valmista nautittavaksi. Parhaalta se maistuu raikkaassa ulkoilmassa, reippaalla mielellä maustettuna, hyvien juttujen kera nautittuna.\nIltapäivän kahvihetken jälkeen pannukahvipoppoomme pakkasi talvisen maiseman, tukkipuut, nuotion, pannut ja kahvit kahteen pakettiautoon ja aloitti kahden viikon kiertueen pohjoisen maisemissa. Kiertue tavoittaa Tahkon, Pyhän, Levin, Ylläksen ja Rukan suunnalla lomailevat. Minäkin pääsen nauttimaan nuotiotunnelmista ja lumimaisemista Ylläkselle ja Rukalle. Tarkoitus olisi tutustua myös hiukan tarkemmin Koparan porotilaan Pyhätunturilla ja tarjota sielläkin hyvää kahvia.\nPakkasen ja viiman keskellä on nautinnollista kaataa ja hörppiä kupillinen tuoksuvaa, höyryävää kahvia ja sulatella sormia ja poskipäitä. Hyvällä tuurilla voi antaa auringon häikäistä vielä hetken!\nReippaita ja raikkaita pannukahvihetkiä,